
PËR NJË SHTESË NË VENDIMIN NR.795, DATË 11.7.2007 TË KËSHILLIT TË MINISTRAVE “PËR MIRATIMIN E STRATEGJISË SË ZHVILLIMIT TË BIZNESIT DHE INVESTIMEVE PËR PERIUDHËN 2007-2013”

Në mbështetje të nenit 100 të Kushtetutës, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Në dokumentin që i bashkëlidhet vendimit nr.795, datë 11.7.2007 të Këshillit të Ministrave, pas shkronjës “b”, të pikës 2.4.2B, shtohet shkronja “c”, si më poshtë vijon:
“c. Programi strategjik për zhvillimin e inovacionit dhe teknologjisë për SME-të, për periudhën 2011-2016, sipas dokumentit që i bashkëlidhet këtij vendimi.”.
2. Ngarkohet Ministria e Ekonomisë, Tregtisë dhe Energjetikës për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

PROGRAMI STRATEGJIK 
PËR ZHVILLIMIN E INOVACIONIT DHE TEKNOLOGJISË TË SME-VE PËR PERIUDHËN 2011-2016[footnoteRef:1] [1:  ] 

[bookmark: _Toc273047699](Shtesë e strategjisë “Për zhvillimin e biznesit dhe investimeve”, miratuar me vendimin nr.795, datë 11.7.2007 të Këshillit të Ministrave)
	
Dokument i përgatitur me asistencën e projektit IPA 2007 “Për mbështetjen e SME-ve për t’u bërë më konkurruese në tregun europian”.



Pjesa I. Situata aktuale dhe problemet
Shqipëria ka regjistruar një rritje të shpejtë në numrin e ndërmarrjeve, fakt i cili tregon një shkallë të lartë të dëshirës sipërmarrëse në vend. Megjithatë, vazhdon të mbetet prapa vendeve të tjera për sa i përket inovacionit. Kjo vë në rrezik konkurrueshmërinë dhe qëndrueshmërinë e rritjes së ekonomisë dhe punësimit.
Raporti i Progresit 2009 për Shqipërinë nga BE tregon se zhvillimi i SME-ve në Shqipëri është nën mesataren rajonale. Gjithashtu Shqipëria ka një performancë të dobët edhe në inovacion. Ajo renditet në vendin 121 nga 133 në Raportin e Konkurrencës Globale 2010-2011. Kjo pengon konkurrueshmërinë e saj dhe renditet e 88-ta nga 139 shtete (Forumi Ekonomik Botëror f.14). Megjithatë, Shqipëria renditet e 89-ta për sa i përket gatishmërisë teknologjike.
Raporti i vitit 2009 i Bankës Botërore mbi “Rritjen e konkurrencës” vëren se numri i firmave në Shqipëri, të cilat raportojnë se kanë futur në treg një produkt të ri apo të përmirësuar në tri vitet e fundit është shumë i lartë krahasuar me standardet rajonale. 59 për qind e firmave prodhuese në Shqipëri kanë raportuar në vitin 2007 se kanë futur në treg një produkt të ri ose të përmirësuar në tri vitet e fundit, niveli i dytë më i lartë në një grup rajonal krahasimi, pas Kroacisë me 67 për qind (Banka Botërore, 2009, f.31). Firmat shqiptare që futën lloje të ndryshme inovacioni, përjetuan një rritje mesatare më të shpejtë punësimi. Rritja mesatare e punësimit (2004-2006) në mesin e firmave që përmirësuan një linjë ekzistuese në 2006 ishte 43.3 për qind, krahasuar
me 19 për qind të firmave që nuk e kryen. Megjithatë, Banka Botërore e konsideron kapacitetin e firmave shqiptare mbi përmirësimin teknologjik si të dobët.
Deficitet manifestohen në sektorët kryesorë të ekonomisë shqiptare. Për sa i përket eksportit, në to përfshihen veshmbathje, këpucë dhe lëkurë, si dhe produkte agro-ushqimore. Shqipëria ka gjithashtu një sektor TIK në rritje, i cili bën të mundur edhe zhvillimin e sektorëve të tjerë.
OECD (2009:2) vëren se sektori i informacionit dhe teknologjisë së komunikimit (TIK) po rritet me shpejtësi, por përsëri është prapa në nivel rajonal. Ai duhet të përballet me problemet e infrastrukturës, si dhe me cilësinë e forcës punëtore, mungesën e mjeteve të duhura teknologjike për t’i dhënë biznesit njohuritë dhe aftësitë e duhura teknike. Sektori TIK është i rëndësishëm në rolin e tij si mundësues i përmirësimeve të sektorëve të tjerë. Anketime në vitin 2007 tregojnë se numri i firmave shqiptare që po përdorin TIK modern për veprimtaritë e tyre të biznesit është më i ulëti në Europën Lindore. 37 për qind e firmave në Shqipëri që u anketuan në vitin 2007 kishin një faqe interneti, krahasuar me 63 për qind në Europën Juglindore.
[bookmark: _Toc262315113][bookmark: _Toc262317575][bookmark: _Toc262389390][bookmark: _Toc262390783][bookmark: _Toc262391171][bookmark: _Toc262315114][bookmark: _Toc262317576][bookmark: _Toc262389391][bookmark: _Toc262390784][bookmark: _Toc262391172][bookmark: _Toc262315115][bookmark: _Toc262317577][bookmark: _Toc262389392][bookmark: _Toc262390785][bookmark: _Toc262391173][bookmark: _Toc262315116][bookmark: _Toc262317578][bookmark: _Toc262389393][bookmark: _Toc262390786][bookmark: _Toc262391174][bookmark: _Toc262315117][bookmark: _Toc262317579][bookmark: _Toc262389394][bookmark: _Toc262390787][bookmark: _Toc262391175][bookmark: _Toc262315118][bookmark: _Toc262317580][bookmark: _Toc262389395][bookmark: _Toc262390788][bookmark: _Toc262391176][bookmark: _Toc262315119][bookmark: _Toc262317581][bookmark: _Toc262389396][bookmark: _Toc262390789][bookmark: _Toc262391177][bookmark: _Toc262315120][bookmark: _Toc262317582][bookmark: _Toc262389397][bookmark: _Toc262390790][bookmark: _Toc262391178][bookmark: _Toc262315121][bookmark: _Toc262317583][bookmark: _Toc262389398][bookmark: _Toc262390791][bookmark: _Toc262391179][bookmark: _Toc273047694]Mekanizmat e inovacionit dhe përmirësimit teknologjik
Raporti i Bankës Botërore për rritjen e konkurrencës në Shqipëri (2009) tregon një shkallë të lartë varësie në burimet e huaja të teknologjisë për përmirësim. Në raport thuhet: 
“Përmirësimi teknologjik nxitet në një masë të madhe nga dy faktorë kryesorë: i) ekspozimi i firmave ose aksesi në njohuri teknike të huaja më të avancuara; dhe ii) kapaciteti i tyre (dhe nxitja) për ta përthithur”. 
“Instrumenti më i rëndësishëm [për aksesimin e njohurive teknologjike] ka prirjen të jetë: 
i) angazhimi në tregtinë e jashtme; ii) investimi i huaj direkt; dhe iii) “qarkullimi i trurit”, që do të thotë lëvizja ndërkombëtare e individëve me njohuri, përvojë dhe aftësi të avancuara.”.
Për sa i përket tregtisë së jashtme, mundësitë e Shqipërisë janë të kufizuara nga struktura e tregtisë së saj ndërkombëtare. Eksportet e saj mbizotërohen nga veprimtari prodhimi me kosto të ulët pune dhe me vlerë të kufizuar. Ato ofrojnë mundësi të kufizuara për të mësuar nga klientë apo konkurrentë më të sofistikuar në tregjet e huaja. Pothuaj 85 për qind e eksporteve të Shqipërisë buron nga industritë e bazuara intensivisht në burimet natyrore dhe/ose punën e pakualifikuar. Pjesa e importit të mallrave shqiptare që kërkojnë shumë kapital është më e ulëta në SEE 7[footnoteRef:2]. Firmat shqiptare nuk po përfitojnë investime produktive në të njëjtin nivel me vendet fqinje.  [2: 	SEE7 përfshin Shqipërinë, Bosnjë dhe Hercegovinën, Bullgarinë, Kroacinë, Maqedoninë, Rumaninë, dhe Serbinë dhe Malin e Zi.] 

IHD kontribuojnë në transferimin e teknologjisë në vendet në zhvillim, me anë të: 
a) investimeve të reja; b) transferimit të informacionit dhe njohurive për teknologjinë; dhe c) lehtësimit të përhapjes së teknologjisë te firmat vendase. 
Edhe pse investimi i huaj direkt në Shqipëri u rrit në vitin 2008, ai është më i ulëti në gjithë Europën Juglindore. Në nivel cilësor, transferimi i teknologjisë në degët vendase ka qenë i kufizuar (Banka Botërore, 2009, f.7). Shumica e investimeve të huaja për eksport nuk kërkojnë të transferojnë njohuritë dhe teknologjinë te firmat vendase përveç dhënies me qira të pajisjeve dhe njohurive specifike për prodhimin e disa produkteve të caktuara. Financimi i huaj nga korporatat mbetet i papërfillshëm. 
Blerja e makinerive dhe pajisjeve është mënyra më e përhapur e futjes së teknologjisë së re. Në anketimin e Bankës Botërore, 95 për qind e firmave prodhuese që kishin futur teknologji të re në tri vitet e fundit e kanë bërë këtë duke blerë makineri dhe pajisje. 38 për qind e firmave prodhuese në studimin e Bankës Botërore për klimën e investimeve (Banka Botërore 2009) raportuan se kanë pasur teknologji të huaj të licencuar brenda këtyre tri viteve të fundit, më shumë se në Kroaci (22 për qind) dhe Bullgari (9 për qind) gjatë së njëjtës periudhë. 
Mënyra e dytë më e përhapur për përmirësim (cituar nga 64 për qind e firmave prodhuese) ka qenë punësimi i një personeli të kualifikuar për funksionimin e teknologjisë së huaj, ndërsa 29 për qind e firmave raportuan se ato e kishin zhvilluar ose adoptuar teknologjinë e re brenda ndërmarrjes. 81 për qind e firmave të mesme dhe 92 për qind e firmave të mëdha përmendën punësimin e një personeli për t’i ndihmuar në adoptimin e teknologjisë së re. 
Gjenerimi i inovacionit brenda ndërmarrjes është i rëndësishëm. 29 për qind e firmave raportuan se e kishin adoptuar ose zhvilluar teknologjinë e re brenda ndërmarrjes. Kjo është më e rëndësishme për ndërmarrjet më të vogla. 100 për qind e firmave në nivel mikro dhe 58 për qind e firmave të vogla cituan se kishin zhvilluar teknologjinë e re brenda ndërmarrjes si mënyrën e dytë kryesore për përmirësimin.
Një faktor themelor në kapacitetin e firmave për të përthithur teknologjinë e avancuar është klima e investimeve në të cilën ato operojnë. Kjo përfshin njohuritë, infrastrukturën, normat, sikurse edhe financat. Nga vëzhguesit e jashtëm kjo shihet si e pasigurt dhe ndërmarrjet financojnë zhvillimet kryesisht nga burimet e brendshme, të cilat janë të kufizuara.
Përcaktuesi kryesor i dytë i kapaciteteve absorbuese është niveli i formimit dhe i aftësive teknologjike nëpër firma. Nivelet ekzistuese nuk janë të larta dhe mjetet për përmirësimin e tyre nuk janë zhvilluar sa duhet. Në Shqipëri vetëm 10 për qind e të gjitha firmave të studiuara ofronin trajnim formal për punonjësit e tyre, në krahasim me rreth 79 për qind të firmave sllovake të marra në studim në vitin 2005 dhe 48 për qind e firmave në Serbi (Banka Botërore, 2009, f.48). Mekanizmat aktualë të financimit që kanë si qëllim të mbështesin trajnimet e firmave përdoren nga shumë pak prej tyre. Firmat citojnë proceset e tepërta burokratike që përfshihen në një mekanizëm të tillë.
Sipas Bankës Botërore, “Kapaciteti teknologjik” i firmave shqiptare për t’u përmirësuar duke përthithur teknologjitë ekzistuese të avancuara, është i dobët. 

Mekanizmat brenda firmave janë më efikaset për menaxhimin e transferimit të teknologjisë dhe inovacionit. Gjithsesi, kur firmat nuk mund ta menaxhojnë vetë procesin, ato duhet të jenë në gjendje t’u drejtohen mekanizmave kolektivë. 
Në raportin e Bankës Botërore citohet: “Shqipëria ka mbetur pas të gjitha vendeve të Europës Lindore në hartimin e politikave proaktive për të mbështetur rritjen e kapacitetit të teknologjisë për ndërmarrjet, veçanërisht për SME-të. Pothuajse, të gjitha veprimtaritë mbi kapacitetin e teknologjisë që ekzistojnë në Shqipëri sponsorizohen nga donatorë dhe nuk ka një strukturë institucionale të dedikuar brenda Qeverisë Shqiptare për bashkërendimin e veprimtarive të tilla[footnoteRef:3] me fusha të tjera të politikave siç është arsimi” (Banka Botërore, 2009, f.54).  [3:  	E theksuar] 

Nevoja për një strukturë mbështetëse gjithëpërfshirëse ilustrohet nga rekomandimet e Bankës Botërore, ku përfshihen koordinimi i granteve për trajnim, certifikimi i aftësive, grantet dhe garancitë për blerjen e pajisjeve, standardet e cilësisë, standardet në prodhimin e ushqimit, si dhe standardet dhe testimi i cilësisë nga ana e metrologjisë. Ata prekin shumë aktorë dhe përfshijnë drejtpërdrejt METE-n dhe ministritë e Punës, Arsimit dhe Bujqësisë.
Pjesa II. Vizioni, politikat dhe objektivat prioritarë për inovacionin dhe teknologjinë e biznesit
Vizioni: Rritja e konkurrencës së ndërmarrjeve shqiptare brenda kontekstit kombëtar, rajonal dhe global, duke inkurajuar dhe mbështetur në mënyrë efektive inovacionin dhe zhvillimin teknologjik në firma, nëpërmjet mbështetjes financiare, teknologjike, informative, infrastrukturore dhe të llojeve të tjera, duke përmirësuar kushtet e strukturës, duke krijuar një mjedis të favorshëm për inovacionin e biznesit dhe forcimin e sistemit kombëtar të inovacionit.
Politika e inovacionit dhe teknologjisë së biznesit synon: 
- të zhvillojë inovacionin në sektorët kryesorë të ekonomisë shqiptare – rritë ndërgjegjësimin te ndërmarrjet mbi nevojat për inovacion dhe zhvillim të teknologjisë;
- të iniciojë, importojë, modifikojë dhe përhapë teknologji të reja në ndërmarrje;
- të rritë kapacitetin e organizatave mbështetëse të biznesit për të asistuar në inovacionin e ndërmarrjeve;
- të asistojë drejtpërsëdrejti me informacion teknik;
- të asistojë ndërmarrjet për të fituar financime të jashtme për veprimtari inovacioni;
- të mundësojë krijimin e firmave të reja inovative, mbijetesën dhe prosperitetin e tyre.
Politikat e inovacionit dhe teknologjisë së biznesit do të orientohen drejt:
- zhvillimit të inovacionit dhe teknologjisë sipas një perspektive drejt biznesit dhe tregut;
- krijimit të një sistemi inovacioni që do të afrojë gjithë aktorët kryesorë në aktivitetet për mbështetjen e ndërmarrjeve;

Objektivat e zhvillimit të inovacionit dhe teknologjisë së biznesit
Objektivi kryesor i zhvillimit të programit strategjik është:
1. Rritja e aftësisë së bizneseve shqiptare për të zhvilluar, përdorur, përshtatur dhe komercializuar teknologjinë
Kjo do të arrihet nëpërmjet mbështetjes me instrumentet financiare të përshtatshme të orientuara drejt zhvillimit të produkteve të reja dhe stimulimit të SME-ve për të përdorur dhe përshtatur teknologji të reja. Kjo do të kontribuonte në përmirësimin e konkurrencës së industrisë shqiptare si në tregjet vendase, ashtu edhe në ato të huaja. Rritja e kapacitetit teknologjik të SME-ve shqiptare do t’i ndihmojë të konkurrojnë me më efikasitet dhe do të mbështesë integrimin ekonomik të Shqipërisë në tregjet globale. Gjithashtu, përmirësimi i kapaciteteve teknologjike të bizneseve, për t’i bërë ato më konkurruese, do të jetë një hap i rëndësishëm për anëtarësimin e Shqipërisë në BE. 
Realizimi i këtij objektivi do të ndikonte në:
- zhvillimin e produkteve të reja të matura me numrin dhe vlerën e financimit të ofruar;
- rritjen e produktivitetit, produkteve të reja në treg dhe eksporteve të SME-ve përfituese; 
- rritjen e bashkëpunimit midis komunitetit të shërbimeve të biznesit, biznesit dhe industrisë, me qëllim mobilizimin e biznesit rajonal dhe ekspertëve të teknologjisë të matur me numrin e BSP-ve;
- rritjen e infrastrukturës teknologjike, e cila do t’u mundësojë SME-ve mundësinë e përdorimit të shërbimeve të biznesit, kapitalit, pajisjeve të specializuara dhe njohurive të fituara.
[bookmark: _Toc273047711]2. Mbështetja e inovacionit të biznesit – për ofrimin e ndihmës ndaj ofruesve të shërbimeve të biznesit (BSP), si agjencitë e zhvillimit rajonal (AZHR) dhe këshillimet, për të rritur kapacitetin njerëzor në auditimin e teknologjisë, menaxhimin e inovacionit, dhënien e informacionit, si dhe lehtësimin e financimit për ndërmarrjet. Ky element ofron ekspertizën për t’u siguruar që financimi të ketë përfitime optimale. Pjesë e këtij objektivi është edhe plotësimi i boshllëkut institucional në Sistemin Kombëtar Shqiptar të Inovacionit. 
Shqipëria ka aktorë të interesuar nga ana e qeverisë, të cilët kryejnë shumicën e roleve të kërkuara për të bërë funksional një sistem inovacioni.
- Agjencia e Kërkimit, Teknologjisë dhe Inovacionit (AKTI) mbështet shkencën dhe kërkimet dhe ka për qëllim të nxitë ndërveprimin me bizneset.
- Agjencia e Zhvillimit të Investimeve (AIDA) mbështet bizneset në lidhje me zhvillimin e eksportit dhe ndërkombëtarizimin e tyre.
- Shërbimi Kombëtar i Punësimit (SHKP) mbështet punësimin, trajnimin dhe vetëpunësimin.
Megjithatë, nuk ekziston asnjë institucion, brenda nënsistemit të mbështetjes, që t’i përfshijë plotësisht bizneset në dinamikat e inovacionit, d.m.th. t’i ndihmojë ato në adoptimin sistematik të inovacioneve dhe në procesin e përthithjes së zhvillimit teknologjik, sikurse edhe të sigurojë ndërveprimet e plota me aktorët e tjerë të interesuar. Ky boshllëk ilustrohet në figurën e mëposhtme:


Figura 1: Institucionet aktuale mbështetëse brenda Sistemit Kombëtar Shqiptar të Inovacionit


Figura 2: Pozicionimi i BRIC-it brenda Sistemit Kombëtar Shqiptar të Inovacionit
Nisur nga ky boshllëk institucional, do të mbështetet ndërtimi ose zhvillimi institucional i Qendrës së Ndërmjetësimit dhe Inovacionit të Biznesit (BRIC), si një sektor i brendshëm i një organizate ekzistuese qeveritare (AIDA), ose si një institucion plotësisht i pavarur për të bërë të mundur ofrimin e një game të gjerë shërbimesh për mbështetjen teknologjike te ndërmarrjet private të bazuara në njohuritë/dijet.
[bookmark: _Toc273047715]Modeli institucional i BRIC-it
BRIC-i do të drejtojë programet dhe veprimet mbështetëse të propozuara sipas kësaj strategjie të inovacionit. Ai nevojitet të ketë madhësinë e mjaftueshme dhe strukturën e duhur për të drejtuar programet e zhvillimit, të cilat janë planifikuar të realizohen për gjashtë vjet (2011-2016). Në hapat fillestarë BRIC-i shihet i përshtatshëm në formën e një njësie të vogël, me rreth pesë persona në staf, brenda një institucioni ekzistues. I organizuar në këtë formë, ai mund të merret me programet e para të propozuara që kanë të bëjnë me financimin e inovacionit dhe me rritjen e shërbimeve të inovacionit për bizneset nga BSP-të, si dhe të ndërmarrë rritjen e ndërgjegjësimit. Stafi nuk duhet të ngarkohet me punë të rëndësishme administrative si ato të një organi autonom, të cilat mund të kryhen nga institucioni kryesor (AIDA). Duke qenë fillimisht i organizuar brenda AIDA-s, BRIC-i do të bashkërendohet më mirë me një organizatë që mbështet biznesin, e cila mund të programojë ndërkombëtarizimin për bizneset. 
Megjithatë, me zhvillimin e tij, BRIC-i do të nevojitet të jetë autonom për t’iu përgjigjur mundësive, të cilat mund të krijohen në tre deri në gjashtë vite dhe që nuk mund të parashikohen aktualisht. Ai do të bëhet një njësi autonome me një personel prej 20 personash dhe me programe shërbimesh të hartuara për të përmbushur kapacitetin përthithës të ekonomisë shqiptare. 
Elementi kryesor në ndërtimin e një sistemi kombëtar të inovacionit është përfshirja e bizneseve nëpërmjet aktiviteteve, të cilat janë të përshtatshme për to. Aktivitetet duhet t’i mundësojnë bizneset të iniciojnë, importojnë, modifikojnë dhe përhapin teknologjitë e reja. Sistemi ka nevojë të gjallërohet nëpërmjet ndërveprimeve midis aktorëve kryesorë. Kjo do të kërkojë përkushtimin e të gjithë aktorëve, si dhe një institucion për nxitjen dhe bashkërendimin e aktiviteteve.
3. Zhvillimi i infrastrukturës mundëson:
i) Krijimin e inkubatorëve (si në terma të hapësirës fizike, ashtu edhe në ata të zhvillimit të shërbimeve për mbështetjen e biznesit) me detyrën për të ofruar një mjedis të favorshëm, për të favorizuar suksesin e mundshëm në shfaqjen e iniciativave të reja inovative të biznesit, duke krijuar vende të reja pune, mundësi biznesi dhe rritje të vlerave, nëpërmjet rritjes së shëndetshme të bizneseve të reja inovative. 
ii) Mbështetjen e Cluster-it të bizneseve në sektorë kyçë, duke ofruar mbështetje për platformat bashkëpunuese, gjë që mund të mundësojë dhe mbështetë bashkëpunimin strategjik midis ndërmarrjeve dhe organizatave të tjera, për rritjen e dimensionit të zinxhirëve të vlerës, duke favorizuar ndërkombëtarizimin, aksesin në tregje të reja dhe/apo përgjigjen ndaj një kërkese më të sofistikuar.
Pjesa III. Programet/projektet kryesore në zbatimin e politikave të inovacionit
Për implementimin e politikave të inovacionit do të zhvillohen katër programe, si më poshtë:
1. Fondi i inovacionit
Qëllimi i përgjithshëm është rritja e inovacionit nëpër ndërmarrje si një mjet i përmirësimit të konkurrueshmërisë së tyre. 
Synimi i fondit të inovacionit është që t’u ofrojë ndërmarrjeve mbështetje të drejtpërdrejtë për zhvillimin e inovacionit. Mbështetja konsiton në rritjen e vlerës së shtuar bruto (GVA) të firmave dhe të arritjeve në produktivitet, nëpërmjet futjes në inovacioneve të orientuara drejt tregut dhe klientelës. Ky fond do të asistojë firmat në identifikimin e nevojave dhe prioriteteve të tyre, si dhe në zhvillimin e kapaciteteve të tyre, duke ofruar ekspertizë teknike dhe mbështetje financiare.
Veprimet e programit përqendrohen në asistencën e mundësimit dhe zhvillimit.
- Asistenca e aftësimit do të ofrojë mbështetje financiare për ndërmarrjet, në formën e subvencioneve, për ekspertë që të auditojnë nevojat e tyre për inovacion dhe teknologji, si dhe për vetë ndërmarrjet që të identifikojnë ofruesit dhe partnerët e teknologjisë në vende të tjera. Këto veprime bëjnë që ndërmarrjet të zgjedhin rrugën optimale të zhvillimit.
- Asistenca e zhvillimit do të ofrojë mbështetje financiare për ndërmarrjet, në formën e subvencioneve dhe kredive të konvertueshme, për investime në produkte të reja, përmirësim të procesit nëpërmjet adoptimit të teknologjisë, zhvillimit strategjik të TIK dhe ndërkombëtarizimit. Ndërmarrjet do të duhet të demonstrojnë se këto investime asistence janë jetike për zhvillimin e konkurrencës dhe sjellin rezultate konkrete.
2. Shërbimet e inovacionit të biznesit
Qëllimi përfundimtar është që të mundësohen SME-të për të pasur akses në pozicionet e tyre aktuale dhe në opsionet për menaxhimin e inovacionit dhe teknologjisë, si dhe të ndërmarrin zhvillimin optimal.
Për të bërë këtë, është e nevojshme të rritet kapaciteti brenda Shqipërisë dhe të bëhet e mundur që BSP-të dhe ekspertët shqiptarë të asistojnë ndërmarrjet në inovacion dhe përmirësimin e teknologjisë. Kjo përfshin kapacitetin për të ofruar shërbime biznesi dhe shërbime teknike, të njohin rrugët e informimit mbi tregun, shërbimet kryesore teknike, si dhe mbi burimet financiare që mundësojnë inovacionin. 
Kapaciteti do të mbështetet me anë të një rrjeti burimesh ekspertize mbi inovacionin. Parashikohet që ky rrjet të integrojë aktivitetet e tij me ato të EEN-së dhe t’i zgjerojë ato në të gjithë Shqipërinë. 
Programi përbëhet nga veprimet e mëposhtme:
- Ofrimit te ndërmarrjet e vogla dhe të mesme të shërbimeve të informacionit për inovacionin dhe përmirësimin e teknologjisë.
- Integrimi i BSP-të në sigurimin e informacionit dhe rrjetit të këshillimit të koordinuar nga BRIC-i dhe përmirësuar nga EEN-ja.
- Rritja e kapacitetit të BSP-ve për auditimin e teknologjisë dhe inovacionit në lidhje me menaxhimin e inovacionit.
- Zhvillimi i shërbimeve për lehtësimin financiar për të mundësuar që SME-të të aksesojnë financimin e duhur.
Ndërhyrjet përqendrohen veçanërisht në inovacionin e biznesit dhe zhvillimin teknologjik dhe plotësojnë ndihmën e përgjithshme që do të kryhet në kuadër të Programit Kombëtar të Konkurrueshmërisë që do të kryhet nga projekti “Për mbështetjen e SME-ve për t’u bërë më konkurruese në tregun europian”.
3. Programi i inkubacionit të biznesit
Qëllimi i programit të inkubacionit të biznesit është zhvillimi i infrastrukturës së përhershme që do të mbështetë shfaqjen e kompanive të reja inovative. 
Këtu përfshihen veprime për gjetjen dhe pajisjen e ambienteve, zhvillimin dhe mirëmbajtjen e strukturave mbështetëse të biznesit, sigurimin e një serie të integruar shërbimesh të specializuara, si dhe promovimin e konceptit dhe përmbajtës së inkubacionit të biznesit për aktorët në Shqipëri.
Programi i inkubacionit të biznesit fillimisht do të konsistojë në lançimin e një inkubatori pilot në Tiranë, të lidhur ngushtë me BRIC-in. Në bazë të kësaj eksperience, mësimeve të nxjerra dhe mobilizimit të aktorëve dhe burimeve të tjera shtesë do të bëhet një thirrje për mbështetjen e shfaqjes së nismave të inkubatorëve të biznesit në vend.
[bookmark: _Ref267040397][bookmark: _Toc267097929]4. Programi shqiptar i Cluster-it 
Qëllimi i programit të Cluster-it, është që të rritë prodhimin kombëtar me vlerë të shtuar nëpërmjet mbështetjes që u ofrohet Cluster-ave me potencialin më të madh për zhvillim. Programi do të stimulojë proceset e krijimit bashkëpunues të vlerave nëpërmjet inovacionit dhe ndërkombëtarizimit. Duhet të mbështetet në një bashkëpunim të ngushtë midis kompanive dhe institucioneve mbështetëse për të arritur sukses në nivel kombëtar dhe ndërkombëtar.
Programi përcakton synimet e mëposhtme:
- Mbështetjen e zhvillimit rajonal;
- Rritjen e interesimit dhe angazhimit në krijimin e Cluster-ave me potencial rritjeje; 
- Funksionim më të mirë të bashkëpunimit dhe infrastrukturës;
- Rritjen e kapacitetit të inovacionit;
- Rritjen e ndërkombëtarizimit; 
[bookmark: _Toc273047704]- Rritjen e konkurrueshmërisë brenda Cluster-ave dhe prodhimin e përbashkët me vlerë të shtuar.
5. Ofrimi i mbështetjes së integruar për inovacionin e firmave
Programet e mësipërme do të përmbushin nevojat e SME-ve dhe, gjithashtu, do të mbushin boshllëqet kryesore për të mundësuar funksionimin e sistemit të inovacionit. Ato plotësojnë boshllëqet e aktiviteteve për trajtimin e nevojave të ndërmarrjeve dhe, gjithashtu, afrojnë ndërmarrjet për të mbushur boshllëqet e aktorëve të tyre, duke ofruar një mbështetje të integruar për inovacionin e firmave, sikurse tregohet në mënyrë skematike në figurën e mëposhtme.


Veprimet mbështetëse në rritje të ndërgjegjësimit
BRIC-i do të promovojë veten në komunitetin e biznesit në Shqipëri, si një burim për përfitimin e tyre. Kjo do të arrihet nëpërmjet aktiviteteve në programe individuale, por megjithatë shtimi i vlerave realizohet nëpërmjet një aktiviteti gjithëpërfshirës.
Objektivi specifik i këtij aktiviteti është bërja e njohur e BRIC-it si një destinacion që ofron një shkallë dhe seri të plotë shërbimesh, me qëllim për të rritur ndërkombëtarizimin, inovacionet dhe konkurrencën e ndërmarrjeve të vogla dhe të mesme në Shqipëri.
Katër qëllimet kryesore janë:
- Rritja e ndërgjegjësimit të ndërmarrjeve rreth përfitimeve nga përmirësimi i teknologjisë dhe nga përmirësimi teknologjik në sektorët e synuar për t’i stimuluar që të përmirësojnë pozicionin e tyre konkurrues;
- Promovimi i rolit të BRIC-it për të asistuar ndërmarrjet dhe i rolit të tij si një qendër ekselence për inovacionin e biznesit;
- Plotësimi i promovimit të programeve individuale për inovacion;
- Rritja e përgjithshme e ndërgjegjësimit rreth rëndësisë së inovacionit për përfitime afatgjata sociale dhe ekonomike. 

Tabela: Matrica e planit të veprimit 2011-2016
[image: ]
Pjesa IV: Kostot dhe burimet e financimit për zbatimin e strategjisë 
Kostot
Buxheti i përgjithshëm për zbatimin e strategjisë së inovacionit dhe teknologjisë së biznesit është rreth 10 milionë euro për një periudhë 6-vjeçare.
Rreth 60% e buxhetit do të alokohet për fondin e inovacionit dhe shërbimet përkatëse të inovacionit; rreth 40% për programet e Cluster-it dhe inkubatorit.
Gjatë gjashtë viteve të zbatimit, shpenzimet vjetore parashikohen si më poshtë:
	2011
	2012
	2013
	2014
	2015
	2016
	Total

	566.500
	1.281.000
	2.217.000
	2.412.249
	2.892.966
	940.832
	10.310.547



[bookmark: _Toc273087979]
Buxheti i përgjithshëm, sipas programit/aktivitetit
	Programi/aktiviteti
	2011
	2012
	2013
	2014
	2015
	2016
	Totali
	%

	Rritje e ndërgjegjësimit
	28.650 
	30.150 
	38.750 
	43.500 
	43.250 
	 
	184.300 
	1,8%

	Shërbimet për inovacionin e biznesit
	182.650 
	351.400 
	282.400 
	299.050 
	313.400 
	 
	1.428.900 
	13,9%

	Fondi për inovacion
	355.200 
	675.300 
	979.400 
	1.270.400 
	1.567.900 
	 
	4.848.200 
	47,0%

	Programi i Cluster-it
	0 
	141.650 
	256.450 
	628.050 
	743.550 
	744.550 
	2.514.250 
	24,4%

	Programi i inkubacionit
	0 
	82.500 
	660.000 
	171.249 
	224.866 
	196.282 
	1.334.897 
	12,9%

	TOTALI
	566.500 
	1.281.000 
	2.217.000 
	2.412.249 
	2.892.966 
	940.832 
	10.310.547 
	100,0 



Buxheti i përgjithshëm, sipas natyrës së shpenzimeve
	[bookmark: _Toc279414135]Programi/Aktiviteti
	2011
	2012
	2013
	2014
	2015
	2016
	Totali
	%

	Personeli i BRIC-it
	75.600 
	160.800 
	206.400 
	235.200 
	282.000 
	71.160 
	1.031.160 
	10,0%

	Shpenzimet operacionale
	18.900 
	40.200 
	51.600 
	58.800 
	70.500 
	17.790 
	257.790 
	2,5%

	Kostot për trajnim të jashtëm
	50.000 
	200.000 
	100.000 
	100.000 
	100.000 
	 
	550.000 
	5,3%

	Shërbime të tjera konsulence/ekspertësh
	60.000 
	110.000 
	90.000 
	110.000 
	140.000 
	100.000 
	610.000 
	5,9%

	Promovim
	30.000 
	75.000 
	75.000 
	70.000 
	70.000 
	20.000 
	340.000 
	3,3%

	Grante – fondi për inovacion
	290.000 
	580.000 
	870.000 
	1.160.000 
	1.450.000 
	 
	4.350.000 
	42,2%

	Grante – programi i Cluster-it
	0 
	0 
	120.000 
	460.000 
	600.000 
	600.000 
	1.780.000 
	17,3%

	Kostot neto të inkubatorit pilot 
	0 
	0 
	640.000 
	146.249 
	124.466 
	94.882 
	1.005.597 
	9,8%

	Udhëtime – personeli i BRIC-it
	25.000 
	50.000 
	50.000 
	50.000 
	50.000 
	25.000 
	250.000 
	2,4%

	Të ndryshme
	17.000 
	57.000 
	12.000 
	8.000 
	4.000 
	0 
	98.000 
	1,0%

	Vlerësimi 
	0 
	8.000 
	2.000 
	14.000 
	2.000 
	12.000 
	38.000 
	0,4%

	TOTALI
	566.500 
	1.281.000 
	2.217.000 
	2.412.249 
	2.892.966 
	940.832 
	10.310.547 
	 


Burimet e financimit
Buxheti i mësipërm do të financohet nga programet ndërkombëtare donatore nëpërmjet granteve dhe huave (soft), sikurse edhe me kontributin e buxhetit shqiptar. Ky kontribut kombëtar lidhet me komponentin e kërkuar kombëtar të programeve donatore, sikurse edhe me financimin e aktiviteteve, të cilat për shkak të natyrës së tyre dhe/apo afateve kohore, nuk mund të përfshihen në asnjë nga operacionet e mëposhtme të financimit.
	Programet / aktivitetet
	Burimi i financimit

	Shërbimet e inovacionit të biznesit dhe fondi i inovacionit
	Nëpërmjet një operacioni specifik financimi me një institucion ndërkombëtar financiar, e tillë si Banka Botërore apo Banka Europiane e Investimeve

	Programi i Cluster-ave dhe inkubatori pilot
	Nga komponenti mbi konkurrueshmërinë rajonale me ndihmën e ardhshme IPA 3 

	Të gjitha shpenzimet, të cilat nuk mbulohen nga dy burimet e mësipërme 
	Buxheti kombëtar


Kontributi i përgjithshëm kombëtar shqiptar do të jetë rreth 2,4 milionë euro, i cili zë afërsisht 23% të buxhetit të përgjithshëm. Ky kontribut përfshin kostot e personelit dhe ato operacionale të BRIC-it si një departament i AIDA. 1,7 milionë euro janë kontributet kombëtare të kërkuara për zbatimin e financimit të huaj (e kushtëzuar). Burimet e detajuara të financimit:
	Burimi i financimit
	Totali (€)
	%

	Buxheti kombëtar (*)
	655.250 
	6,4%

	Projekt INF
	Financim nga INF-i
	5.021.680 
	48,7%

	
	Kontribut kombëtar
	1.255.420 
	12,2%

	IPA 3
	Financim nga BE-ja
	2.871.467 
	27,8%

	
	Kontribut kombëtar
	506.730 
	4,9%

	TOTALI
	10.310.547 
	100,0%

	(nga të cilat, përpjekja e financimit kombëtar)
	2.417.400 
	23,4%

	(*) ose një kombinim i kësaj me financim specifik donator.


Pjesa V: Treguesit monitorues të strategjisë
Zbatimi i planit të veprimit është subjekt i monitorimit sistematik dhe vlerësimit periodik, i cili do të kryhet me vendosjen e një sistemi të menaxhimit të cilësisë nga BRIC-i. Vlerësimi i jashtëm do të kryhet të paktën dy herë (në mes dhe në përfundim) të periudhës 6-vjeçare.
Vlerësimi duhet të integrojë tri nivele:
	Niveli
	Lloji i vlerësimit

	Procesi
	Efikasiteti dhe efektiviteti në nxjerrjen e rezultateve.

	Rezultatet
	Numri i përdoruesve të vërtetë të rezultateve të nxjerra dhe përfitimet specifike.
Përshtatshmëria, dobishmëria dhe rëndësia e rezultateve te përfituesit.
Kënaqësia e përfituesve.
Vlera e rezultateve/përfitimeve për përdoruesin. 

	Ndikimet
	Krijimi i efekteve të qëndrueshme në publikun e synuar.
Përsëritje/shumëfishim i efekteve.



Monitorimi dhe vlerësimi do të ndërtohen në mënyrë të tillë që, në njërën anën, integrimi në procedurat operacionale dhe menaxhimit të arrihet plotësisht dhe, në anën tjetër, angazhimi për krahasimin me standardet, veçanërisht me ato në nivelet rajonale dhe europiane, të mund të sigurohet me mënyrën më të rregullt dhe me koston më të ulët të mundshme. Treguesit e përdorur nga BRIC-i në nivelet e monitorimit dhe vlerësimit duhet të reflektojnë, ose do të lidhen me treguesit e përdorur në praktika të njohura për krahasimin e standardeve.
Plani i detajuar i veprimit integron tregues specifikë vlerësimi dhe objektiva për secilin program, përfshirë periudha kohore se kur duhen të kryhen vlerësimet e jashtme. Sistemi i përgjithshëm i menaxhimit të cilësisë i BRIC-it ka si qëllim të artikulojë me transparencë dhe të integrojë aty ku është e zbatueshme, aktivitete dhe rezultate specifike vlerësimi për çdo program.
Tabela më poshtë tregon një seri treguesish monitorimi, të cilët mbulojnë kuadrin kohor zbatues të planit të veprimit, i cili mund të përdoret si pikë fillimi për krijimin e sistemit të menaxhimit të cilësisë në BRIC.
Treguesit mbulojnë 22 njësi matëse, si për shembull numrin e ndërmarrjeve të asistuara në inovacionin e biznesit dhe numrin e ekspertëve të kualifikuar dhe auditorët e inovacionit dhe teknologjisë.
Numri i ndërmarrjeve të asistuara në aksesimin e financimeve për inovacion dhe i ndërmarrjeve të reja inovative të inkubuara me numrin e vendeve e punës të krijuara, janë shembuj të tjerë të detajuar në tabelën e mëposhtme.

UDHËZIM
Nr.5, datë 17.2.2011

PËR DISA SHTESA E NDRYSHIME NË UDHËZIMIN NR.15, DATË 24.7.2007 “PËR KRITERET DHE PROCEDURAT E LËSHIMIT TË LICENCAVE, AUTORIZIMEVE DHE CERTIFIKATAVE PËR USHTRIMIN E VEPRIMTARISË NË TRANSPORTIN RRUGOR”

Në mbështetje të nenit 102 pika 4 të Kushtetutës, nenit 5 të ligjit nr.8308, datë 18.3.1998 “Për transportet rrugore”, të ndryshuar, Ministri i Punëve Publike dhe Transportit

UDHËZON:

Në udhëzimin nr.15, datë 24.7.2007 “Për kriteret dhe procedurat e lëshimit të licencave, autorizimeve dhe certifikatave për ushtrimin e veprimtarisë në transportin rrugor”, të ndryshuar, bëhen këto shtesa dhe ndryshime:

Neni 1

Në nenin 2 bëhet shtesa si më poshtë:
1. Në pikën 9 pas shkronjës “b” shtohet shkronja “c” me këtë përmbajtje:
“c. dokument që i jep të drejtën një mjeti për transportin e udhëtarëve, për llogari të vet, brenda dhe jashtë vendit.”.

Neni 2

Në nenin 3 bëhen shtesa dhe ndryshimi si më poshtë:
1. Në pikën 1 shtohet shkronja “g” me këtë përmbajtje:
“g. Shërbimet e transportit të udhëtarëve brenda vendit për llogari të vet.”.
2. Pika 4 shfuqizohet.

Neni 3

Pika 1 e nenit 6, ndryshohet si më poshtë:
1. Transporti i brendshëm i udhëtarëve.

	Lloji i veprimtarisë
	Dokumenti që lëshohet
	Autoriteti kompetent

	Transporti në linjë të rregullt qytetëse
	licencë
	bashkia

	Transporti në linjë të rregullt rrethqytetëse
	licencë
	bashkia/komuna

	Transporti në linjë të rregullt ndërqytetëse brenda qarkut
	licencë
	bashkia

	Transporti në linjë të rregullt ndërqytetëse ndërmjet qarqeve
	licencë
	bashkia

	Transporti i udhëtarëve me taksi
	licencë
	bashkia/komuna

	Agjenci transporti udhëtarësh e shërbimi taksi
	licencë
	bashkia/komuna

	Transporti për llogari të vet
	certifikatë
	bashkia/komuna

	Shërbimet e rastit
	libër udhëtimi
	qarku






Neni 4

Paragrafi i parë i pikës 5 të nenit 11 ndryshohet si më poshtë:
“5. Certifikatat e mjeteve lëshohen me afat nga 1 vit deri në 5 vjet, sipas kërkesës së personit fizik ose të administratorit ose të autorizuarit prej tij në rastin e personit juridik, dhe në përputhje me dokumentacionin sipas udhëzimit. Afati i vlefshmërisë së certifikatës në asnjë rast nuk duhet të kalojë afatin e vlefshmërisë së licencës.”.

Neni 5

Në fillim të nenit 21 shtohet paragrafi me këtë përmbajtje:
“Licenca për shërbimin taksi jepet nga kryetari i bashkisë ose i komunës përkatëse.
Këshilli bashkiak ose komunal përcakton mënyrën e organizimit dhe të funksionimit të shërbimit taksi brenda juridiksionit të vet.”.

Neni 6

Pas nenit 23 shtohet neni 23/1 me këtë përmbajtje:

“Neni 23/1
Transporti i udhëtarëve për llogari të vet brenda vendit

Veprimtaria e transportit të udhëtarëve për llogari të vet brenda vendit, ushtrohet kundrejt certifikatës. Certifikata lëshohet për persona juridikë ose fizikë. Dokumentacioni dorëzohet në bashkinë ose komunën ku ndërmarrja ka selinë e ushtrimit të aktivitetit.
Aplikanti, përveç dokumenteve të përgjithshme sipas pikës 1, 4 dhe 5 të nenit 15 duhet:
a) në formularin e aplikimit të përcaktojë pikën e hipjes dhe të zbritjes së udhëtarëve;
b) mjetet dhe drejtuesi i mjetit të jenë në përputhje me shkronjën “b” të pikës 30 të nenit 2 të udhëzimit.”.

Neni 7

Në nenin 24 paragrafi i parë ndryshohet si më poshtë:
“Licenca për ushtrim veprimtarie në transportin rrugor ndërkombëtar të udhëtarëve me autobus lëshohet për persona juridikë ose persona fizikë tregtarë të organizuar në shoqëri transporti.”.

Neni 8

Pas nenit 28, paragrafi i parë, pas titullit “Transport rrugor mallrash brenda vendit”, ndryshohet si më poshtë:
“Kamionët me kapacitet transportues nën 1500 kg nuk certifikohen për transport mallrash brenda vendit.”.

Neni 9

Paragrafi i parë i nenit 34 ndryshohet si më poshtë:
“Kamionët me kapacitet transportues nën 1500 kg nuk certifikohen për veprimtarinë e transportit ndërkombëtar të mallrave për llogari të vet.”.

Neni 10

Certifikatat e mjeteve të lëshuara para hyrjes në fuqi të këtij udhëzimi, janë në fuqi deri në datën e përfundimit të tyre.
Ky udhëzim hyn në fuqi pas botimit në Fletoren Zyrtare.

MINISTRI I PUNËVE PUBLIKE DHE TRANSPORTIT
Sokol Olldashi


VENDIM
Nr.47, datë 21.1.2011

MBI SHQYRTIMIN E NDRYSHIMIT TË PRONËSISË SË KUOTAVE TË KAPITALIT THEMELTAR DHE DISA TË DHËNAVE TË TJERA TË SHOQËRISË “TEKNOTRADE” SHPK, LICENCUAR PËR SUBJEKTIN TELEVIZIV PRIVAT VENDOR “TELE 1”

Këshilli Kombëtar i Radios dhe Televizionit, i përbërë nga:
Endira Bushati 		kryetare
Alban Karapici 		zëvendëskryetar
Suela Musta 		anëtare
Sami Neza 		anëtar
Gent Ibrahimi 		anëtar
Zylyftar Bregu 		anëtar
pasi mori sot në shqyrtim çështjen me:
OBJEKT: Për shqyrtimin e ndryshimit të pronësisë së kuotave të kapitalit themeltar dhe disa të dhënave të tjera të shoqërisë “Teknotrade” sh.p.k., licencuar për subjektin televiziv privat vendor “Tele 1”.
BAZA LIGJORE: Neni 7 pika 21, neni 20, neni 22 të ligjit nr.8410, datë 30.9.1998 “Për radion e televizionin publik e privat në Republikën e Shqipërisë”, të ndryshuar, ligjit nr.8485, datë 12.5.1999 “Kodi i Procedurave Administrative të Republikës së Shqipërisë”,

VËREN SE:

Shoqëria “Teknotrade” sh.p.k. është licencuar nga KKRT-ja për operatorin televiziv privat vendor “Tele 1”. Me vendimin nr.772, datë 30.1.2009 të KKRT-së, këtij subjekti i është rinovuar licenca për një afat të ri 5-vjeçar.
Me shkresën e datës 10.12.2010, ky subjekt ka paraqitur pranë KKRT-së, njoftimin për ndryshimin e pronësisë së kuotave të kapitalit themeltar dhe administratorit të shoqërisë. Bashkëlidhur kërkesës subjekti ka depozituar Ekstraktin e Qendrës së Regjistrit Tregtar, lëshuar në datën 10.12.2010.
Sipas këtij ekstrakti rezulton se përfaqësuesi ligjor i shoqërisë “Teknotrade” sh.p.k., është z.Ylli Ndroqi, i cili është edhe ortak i vetëm i shoqërisë me 100% të kuotave.
Gjithashtu, subjekti në datën 13.12.2010, ka dorëzuar në KKRT, njoftimin për ndryshimin e emërimit dhe selisë ligjore të shoqërisë. Kështu shoqëria “Teknotrade” sh.p.k. ka pësuar ndryshime që konsistojnë në emërtimin e shoqërisë dhe selisë së saj.
Nga verifikimi i ekstraktit të regjistrit tregtar dhe certifikatës për regjistrimin si person i tatueshëm, të datës 13.12.2010, shoqëria “Teknotrade” sh.p.k., rezulton të ketë ndryshuar emërtimin e saj në shoqëria “Channel One” sh.p.k., si dhe ka ndryshuar selinë nga rruga: “Tefta Tashko”, nr.104, Tiranë, në rruga “Aleksandër Moisiu” ish-Kinostudion, Tiranë.
Subjekti ka paraqitur në KKRT njoftimin për ndryshimet e ndodhura në shoqëri, në mbështetje të nenit 30 të ligjit nr.8410, datë 30.9.1998 “Për radion e televizionin publik e privat në Republikën e Shqipërisë”, të ndryshuar.
Gjithashtu, bazuar në nenin 22 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, sipas të cilit: “Licenca e transmetimit është e patjetërsueshme dhe vlen vetëm për subjektin të cilit i është dhënë. Në rast se mbajtësi i licencës hyn në marrëdhënie juridike civile, objekt i të cilave është veprimtaria radiotelevizive e licencuar, atëherë për cedimin ose kalimin e të drejtave që burojnë nga licenca kërkohet miratimi i Këshillit Kombëtar të Radios dhe Televizionit. Subjekti që ka fituar këto të drejta miratimi i jepet në formën e një licence të re me të njëjtën përmbajtje. Kur Këshilli nuk e miraton kalimin për shkaqe të parashikuara në këtë ligj, i ofron frekuencat që i përkasin kësaj licence për një konkurrim të ri kandidaturash”, është detyrë e KKRT-së shqyrtimi i veprimit juridik të ndryshimit të pronësisë së subjektit të sipërpërmendur.
Nga verifikimi i kryer nga ana e Drejtorisë Juridike dhe e Licencave në KKRT, rezulton se z.Ylli Ndroqi është ortak me 100% të aksioneve në shoqërinë “Ora” sh.p.k., licencuar nga KKRT-ja për subjektin televiziv privat vendor “Ora”.
Konkretisht me vendimin nr.550, datë 28.12.2006, KKRT-ja ka licencuar këtë shoqëri në fushën e transmetimeve tokësore analoge për një periudhë prej 5 vjetësh, për të mbuluar me sinjal rrethet Tiranë dhe Durrës, dhe me vendimet nr.740, datë 7.11.2008 dhe nr.801, datë 17.4.2009, të KKRT-së është miratuar zgjerimi i zonës së licencimit të këtij subjekti në prefekturën Fier dhe qarkun Vlorë. Bazuar në ekstraktin e shoqërisë “Channel One” sh.p.k., z.Ylli Ndroqi rezulton të jetë ortaku i vetëm i shoqërisë me 100% të kuotave.
Neni 20 i ligjit nr.8410, datë 30.9.1998 “Për radion e televizionin publik e privat në Republikën e Shqipërisë”, të ndryshuar, përcakton kufizimet e pronësisë në subjektet që licencohen nga KKRT-ja për transmetime radiotelevizive. Në këtë nen parashikohet se: “...I njëjti subjekt që zotëron një licencë për transmetim televiziv vendor mund të marrë vetëm një licencë të dytë për transmetim radioje vendore”. Duam të sqarojmë se pavarësisht se në rastin konkret kemi të bëjmë me dy subjekte të ndryshme tregtare, këto dy subjekte kanë si ortak të vetëm të njëjtin person fizik (z.Ylli Ndroqi), që zotëron 100% të kuotave si në shoqërinë “Ora” sh.p.k., ashtu edhe në shoqërinë “Channel One” sh.p.k.
Sipas mendimit të shumicës së anëtarëve të KKRT-së, legjislacioni në fuqi e përjashton mundësinë e marrjes së një licence të dytë për transmetim televiziv vendor nga një person fizik, i cili është aksioner i vetëm i një shoqërie të licencuar për transmetim televiziv vendor.
Shumica arrin në këtë përfundim bazuar në përcaktimet ligjore të rasteve të kufizimit të pronësisë në subjektet radiotelevizive, si një faktor që i shërben mbrojtjes së konkurrencës së ndershme dhe parandalimit të monopoleve në fushën e medias elektronike. Parimet e mësipërme përcaktohen qartë si në pikën 4 të nenit 7 të ligjit nr.8410, datë 30.9.1998, të ndryshuar, ashtu dhe në nenin 20 po të këtij ligji (ku parashikohen kufizime qoftë në pjesën e aksioneve që mund të zotërojë një aksioner në një operator rtv kombëtar, qoftë edhe në numrin e licencave që mund të marrë një operator rtv vendor).
Respektimi i parimeve të sipërpërmendura është qartësuar edhe në aktet nënligjore të nxjerra nga KKRT-ja për zbatimin e ligjit nr.8410, datë 30.9.1998, të ndryshuara. Më konkretisht, rregullorja “Për licencimin e operatorëve privatë për transmetim radioteleviziv analogjik tokësor në nivel vendor” (miratuar me vendimin nr.355, datë 29.8.2005 të KKRT-së), saktëson ndarjen midis konceptit të personit juridik dhe atij fizik, lidhur me pronësinë në subjektet rtv.
Kështu, neni 4 i rregullores “Kërkesat për kualifikim”, në pikën 5, parashikon se ndër dokumentet që duhet të dorëzojnë aplikantët që konkurrojnë për t’u pajisur me licencë për operatorë rtv vendorë është edhe paraqitja e deklaratës noteriale nëpërmjet së cilës deklarohet se pronari apo ortakët e shoqërisë nuk zotërojnë licencë të mëparshme për transmetim televiziv vendor në rastin e aplikimit për tv vendor, ose që nuk zotërojnë licencë të mëparshme për transmetim radio vendore në rastin e aplikimit në radio FM vendore, si dhe nuk kanë aksione në një shoqëri televizive ose radio kombëtare.
Pavarësisht se në rastin e çështjes objekt shqyrtimi, nuk kemi një aplikim të ri për marrjen e një licence për tv vendor, pasoja e këtij veprimi juridik është e njëjtë (marrja e një licence të dytë për transmetime tv vendore, nga ana e një personi të vetëm). Pra, rregullorja e mësipërme ka ritheksuar kufizimin e përcaktuar në nenin 20 të ligjit nr.8410, datë 30.9.1998, të ndryshuar, pikërisht për të parandaluar situata si kjo që po shqyrtohet sot nga ky këshill.
Shumica është e mendimit se koncepti “subjekt”, i përmendur në nenin 20 të ligjit nr.8410, datë 30.9.1998, të ndryshuar, nuk duhet parë në kuptimin e ngushtë (stricto sensu) apo i veçuar nga konteksti, por duhet kuptuar në harmoni me pjesën tjetër të ligjit, aktet nënligjore, si dhe me legjislacionin në fuqi.
Nëse do të merrnim interpretimin e kundërt, që koncepti “subjekt” në nenin e sipërcituar, është tërësisht i shkëputur nga personi fizik, do të arrinim në paradoksin që një person fizik, duke krijuar persona juridikë të ndryshëm, të mund të blinte aksionet e një numri të pakufizuar subjektesh të licencuar aktualisht nga KKRT-ja për transmetime televizive vendore.
Për gjithë sa më sipër, Drejtoria Juridike dhe e Licencave i ka propozuar KKRT-së mosmiratimin e ndryshimit të pronësisë së kuotave të kapitalit themeltar dhe disa të dhënave të tjera të shoqërisë “Teknotrade” sh.p.k., licencuar për subjektin televiziv privat vendor “Tele 1”.

PËR KËTO ARSYE,

Këshilli Kombëtar i Radios dhe Televizionit, në mbështetje të nenit 7, pika 21, nenit 20, nenit 22 ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar,

VENDOSI:

1. Të mos miratojë ndryshimin e pronësisë së kuotave të kapitalit themeltar dhe disa të dhënave të tjera të shoqërisë “Teknotrade” sh.p.k., licencuar për subjektin televiziv privat vendor “Tele 1”.
2. Kundër këtij vendimi mund të bëhet ankim brenda 1 muaji në gjykatë në përputhje me Kodin e Procedurës Civile, kreu “Gjykimi i mosmarrëveshjeve administrative”.
Ky vendim hyn në fuqi menjëherë.

KRYETARE
Endira Bushati


VENDIM
Nr.65, datë 11.2.2011

PËR RINOVIMIN E LICENCËS SË SUBJEKTIT TELEVIZIV PRIVAT VENDOR 
“TV kombi”

Në mbështetje të nenit 7, pika 21 dhe nenit 25 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullores së KKRT-së “Mbi procedurat e licencimit dhe rilicencimit të operatorëve privatë radio e televizivë”, miratuar me vendimin nr.1, datë 29.1.2010, Këshilli Kombëtar i Radios dhe Televizionit

VENDOSI:

1. Të rinovohet licenca për subjektin televiziv vendor “Tv Kombi”, në fushën e transmetimeve televizive tokësore vendore.
2. Kushtet e licencës sipas pikës 1 të këtij vendimi mbeten të pandryshuara.
Ky vendim i shtrin efektet që nga data 8.11.2010 dhe botohet në Fletoren Zyrtare.

KRYETARE
Endira Bushati
VENDIM
Nr.66, datë 11.2.2011

PËR RINOVIMIN E LICENCËS SË SUBJEKTIT TELEVIZIV PRIVAT VENDOR 
“TV klaudiana”

Në mbështetje të nenit 7, pika 21 dhe nenit 25 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullores së KKRT-së “Mbi procedurat e licencimit dhe rilicencimit të operatorëve privatë radio e televizivë”, miratuar me vendimin nr.1, datë 29.1.2010, Këshilli Kombëtar i Radios dhe Televizionit

VENDOSI:

1. Të rinovohet licenca për subjektin televiziv vendor privat “Tv Klaudiana”, në fushën e transmetimeve televizive tokësore analoge.
2. Kushtet e licencës sipas pikës 1 të këtij vendimi mbeten të pandryshuara.
Ky vendim i shtrin efektet që nga data 8.11.2010 dhe botohet në Fletoren Zyrtare.

KRYETARE
Endira Bushati


VENDIM
Nr.68, datë 11.2.2011

mbi MIRATIMIN E NDRYSHIMIT TË TË DHËNAVE TË PARAQITURA NË KËRKESËN PËR MARRJE LICENCE NGA PERSONI FIZIK Z.DRITAN MEMUSHI, LICENCUAR PËR SUBJEKTIN TELEVIZIV PRIVAT KABLLOR “TEPELENA SAT”

Këshilli Kombëtar i Radios dhe Televizionit, i përbërë nga:
Endira Bushati 		kryetare
Alban Karapici 		zëvendëskryetar
Suela Musta 		anëtare
Sami Neza 		anëtar
Gent Ibrahimi 		anëtar (në mungesë)
Zylyftar Bregu 		anëtar,
pasi mori në shqyrtim çështjen me:
OBJEKT: Shqyrtimi i kërkesës së paraqitur nga subjekti televiziv privat kabllor “Tepelena Sat”.
BAZA LIGJORE: Neni 7 pika 21, neni 22 dhe neni 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar,

VËREN SE:

Personi fizik z.Dritan Memushi, është licencuar nga Këshilli Kombëtar i Radios dhe Televizionit, me vendimin nr.428, datë 21.3.2006 të KKRT-së, për subjektin televiziv privat kabllor “Tepelena Sat”, duke u autorizuar të funksionojë si operator televiziv privat kabllor për të penetruar në qytetin e Tepelenës. Me vendimin nr.512, datë 29.9.2006, KKRT-ja ka vendosur zgjerimin e zonës së licencimit të këtij subjekti në qytetin e Ersekës.
Personi fizik z.Ervid Likollari, është licencuar nga Këshilli Kombëtar i Radios dhe Televizionit me vendimin nr.18, datë 28.7.2010 të KKRT-së, për subjektin televiziv privat kabllor “Tv kabllor DCT”, duke u autorizuar të funksionojë si operator televiziv privat kabllor për të mbuluar me sinjal bashkinë Poliçan dhe komunën Ksamil.
Me shkresën e depozituar në KKRT në datën 1.12.2010, nga ana e subjektit televiziv privat kabllor “Tepelena Sat” është paraqitur në KKRT, kërkesa për miratimin e disa ndryshimeve të ndodhura në këtë subjekt televiziv. Subjekti njofton se nëpërmjet kontratës së shitjes, të datës 20 nëntor 2010, z.Ervid Likollari, licencuar nga ana e KKRT-së, për operatorin televiziv privat kabllor “Tv kabllor DCT”, i ka shitur aktivitetin e tij z.Dritan Memushi.
Sipas kontratës së shitjes depozituar, bashkëlidhur shkresës njoftuese, rezulton se:
“...shitësi pohon se ia shet blerësit kundrejt një çmimi prej 10 500 000 lekë...”
Si dhe,
“Që nga momenti, që palët kanë kryer realisht këtë veprim juridik, shitësi nuk ka më asnjë të drejtë mbi këtë licencë dhe aktivitetin e ushtruar prej saj dhe blerësi bëhet pronar me të drejta të plota dhe pa kushte mbi të gjithë këtë aktivitet televiziv të lartpërmendur. Të gjitha pasojat dhe detyrimet ligjore (taksa-tatime, sigurime shoqërore, energjinë elektrike, ujin e pijshëm, taksat e KKRT-së etj.) të këtij aktiviteti hyjnë në fuqi në momentin e marrjes në dorëzim të aktivitetit...”
Mbështetur në nenin 22 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, sipas të cilit: “Licenca e transmetimit është e patjetërsueshme dhe vlen vetëm për subjektin të cilit i është dhënë. Në rast se mbajtësi i licencës hyn në marrëdhënie juridike civile, objekt i të cilave është veprimtaria radiotelevizive e licencuar, atëherë për cedimin ose kalimin e të drejtave që burojnë nga licenca kërkohet miratimi i Këshillit Kombëtar të Radios dhe Televizionit. Subjektit që ka fituar këto të drejta miratimi i jepet në formën e një licence të re me të njëjtën përmbajtje. Kur Këshilli nuk e miraton kalimin për shkaqe të parashikuara në këtë ligj, i ofron frekuencat që i përkasin kësaj licence për një konkurrim të ri kandidaturash”.
Në mbështetje të nenit 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar: “I licencuari detyrohet të njoftojë Këshillin Kombëtar të Radios dhe Televizionit për çdo ndryshim të të dhënave që ka paraqitur në kërkesën për marrjen e licencës... dhe arsyet përkatëse, paraprakisht dhe në çdo rast, jo më vonë se 15 ditë pas bërjes së këtyre ndryshimeve...”.
Nëpërmjet kontratës së shitjes së aktivitetit, subjekti i licencuar nga KKRT-ja “Tv kabllor DCT”, ka hequr dorë nga të drejtat që burojnë nga licenca e transmetimit, prandaj subjekti që i ka fituar ato, ka paraqitur kërkesë për miratimin e këtij ndryshimi, konform parashikimit ligjor.
KKRT-ja konstaton se subjekti që ka fituar të drejtat nëpërmjet kontratës së shitjes është një subjekt, i cili është i licencuar nga KKRT-ja, prandaj miratimi i kërkuar nga neni 22 i ligjit, nuk do të bëhet në formën e dhënies së një licence të re transmetimi, por përmes ndryshimit të të dhënave të paraqitura në kërkesën për marrje licence nga subjekti televiziv privat kabllor “Tepelena Sat”.
Sa më sipër, KKRT-ja e gjen të drejtë e të mbështetur, kërkesën e paraqitur nga subjekti televiziv privat kabllor “Tv kabllor Tepelena Sat”,

PËR KËTO ARSYE,

Këshilli Kombëtar i Radios dhe Televizionit, në mbështetje të nenit 7, pika 21, nenit 22 dhe 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar,

VENDOSI:

1. Miratimin e ndryshimit të të dhënave të paraqitura në kërkesën për marrjen e licencës nga personi privat fizik z.Dritan Memushi, licencuar për televizionin privat kabllor “Tepelena Sat”.
2. Kalimin e të drejtave të licencës nr.083/RTV kabllor, personit privat fizik z.Dritan Memushi, licencuar për televizionin privat kabllor “Tepelena Sat”.
3. Zgjerimin e zonës së licencimit të subjektit televiziv privat kabllor “Tepelena Sat”, në komunën Ksamil.
4. T’i heqë subjektit person privat fizik z.Ervid Likollari, licencën për televizionin privat kabllor “Tv kabllor DCT”.
5. Licenca nr.083/RTV kabllor bëhet e pavlefshme.
6. Ngarkohet administrata e KKRT-së për veprime të mëtejshme.
Ky vendim hyn në fuqi menjëherë dhe botohet në Fletoren Zyrtare.
 
KRYETARE
Endira Bushati


VENDIM
Nr.69, datë 11.2.2011

mbi MIRATIMIN E NDRYSHIMIT TË TË DHËNAVE TË PARAQITURA NË KËRKESËN PËR MARRJE LICENCE NGA SHOQËRIA “REÇI KGM” SHPK, LICENCUAR PËR SUBJEKTIN TELEVIZIV PRIVAT KABLLOR “TV KABLLOR MIRDITA”

Këshilli Kombëtar i Radios dhe Televizionit, i përbërë nga:
Endira Bushati 		kryetare
Alban Karapici 		zëvendëskryetar
Suela Musta 		anëtare
Sami Neza 		anëtar
Gent Ibrahimi 		anëtar (në mungesë)
Zylyftar Bregu 		anëtar,
pasi mori në shqyrtim çështjen me:
OBJEKT: Shqyrtimi i kërkesës së paraqitur nga shoqëria “Reçi KGM” sh.p.k., licencuar për subjektin televiziv privat kabllor “Tv kabllor Mirdita”.
BAZA LIGJORE: Neni 7 pika 21, neni 22 dhe neni 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, i ndryshuar,

VËREN SE:

Shoqëria “Reçi KGM” sh.p.k., është licencuar nga Këshilli Kombëtar i Radios dhe Televizionit, me vendimin nr.485, datë 17.7.2006 të KKRT-së, për subjektin televiziv privat kabllor “Tv kabllor Mirdita”, duke u autorizuar të funksionojë si operator televiziv privat kabllor për të penetruar në qytetin e Rrëshenit. 
Personi fizik z.Pëllumb Taka është licencuar nga Këshilli Kombëtar i Radios dhe Televizionit me vendimin nr.271, datë 30.9.2004 të KKRT-së, për subjektin televiziv privat kabllor “Tv kabllor Lissus”, duke u autorizuar të funksionojë si operator televiziv privat kabllor për të penetruar në qytetin e Lezhës. Me vendimin nr.142, datë 22.10.2010 të KKRT-së, është miratuar rinovimi i licencës së këtij subjekti për një periudhë tjetër 6-vjeçare.
Me shkresën e depozituar në KKRT në datën 20.12.2010, nga ana e subjektit televiziv privat kabllor “Tv kabllor Mirdita” është paraqitur në KKRT kërkesa për miratimin e disa ndryshimeve të ndodhura në këtë subjekt televiziv. Subjekti njofton se nëpërmjet kontratës së shitjes, të datës 20 nëntor 2010, z.Pëllumb Taka, licencuar nga ana e KKRT-së, për operatorin televiziv privat kabllor “Tv kabllor Lissus”, ka shitur aktivitetin e tij te shoqëria “Reçi KGM” sh.p.k.
Bashkëlidhur kërkesës, subjekti ka paraqitur kontratën e shitjes së nënshkruar para noterit, ekstraktin e regjistrit tregtar të datës 19.11.2010, për shoqërinë “Reçi KGM” sh.p.k., dhe ekstraktin e regjistrit tregtar të po kësaj shoqërie të datës 2.12.2010, ku është pasqyruar ndryshimi në objektin e veprimtarisë, duke shtuar edhe veprimtarinë si “Tv kabllor Lissus” në qytetin e Lezhës.
Sipas kontratës së shitjes depozituar, bashkëlidhur shkresës njoftuese, rezulton se shoqëria blerëse “Reçi KGM” sh.p.k.:
“Shoqëria blerëse “Reçi KGM” sh.p.k., merr përsipër vazhdimin e të gjitha kontratave me të tretët, të lidhura deri në datën 20.11.2010 nga ana e z.Pëllumb Taka...”
Si dhe,
“Shoqëria “Reçi KGM” sh.p.k., do të bëjë veprimet e duhura për transferimin e licencës së “Lissus Kabëll” në KKRT, në emrin e shoqërisë “Reçi KGM” sh.p.k...”.
Mbështetur në nenin 22 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar: “Licenca e transmetimit është e patjetërsueshme dhe vlen vetëm për subjektin të cilit i është dhënë. Në rast se mbajtësi i licencës hyn në marrëdhënie juridike civile, objekt i të cilave është veprimtaria radiotelevizive e licencuar, atëherë për cedimin ose kalimin e të drejtave që burojnë nga licenca kërkohet miratimi i Këshillit Kombëtar të Radios dhe Televizionit. Subjekti që ka fituar këto të drejta miratimi i jepet në formën e një licence të re me të njëjtën përmbajtje. Kur Këshilli nuk e miraton kalimin për shkaqe të parashikuara në këtë ligj, i ofron frekuencat që i përkasin kësaj licence për një konkurrim të ri kandidaturash”.
Në mbështetje të nenit 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar: “I licencuari detyrohet të njoftojë Këshillin Kombëtar të Radios dhe Televizionit për çdo ndryshim të të dhënave që ka paraqitur në kërkesën për marrjen e licencës..dhe arsyet përkatëse, paraprakisht dhe në çdo rast, jo më vonë se 15 ditë pas bërjes së këtyre ndryshimeve...”
Nëpërmjet kontratës së shitjes së aktivitetit, subjekti i licencuar nga KKRT-ja, “Tv kabllor Lissus”, ka hequr dorë nga të drejtat që burojnë nga licenca e transmetimit, prandaj subjekti që i ka fituar ato, ka paraqitur kërkesë për miratimin e këtij ndryshimi, konform parashikimit ligjor.
KKRT-ja konstaton se subjekti që ka fituar të drejtat nëpërmjet kontratës së shitjes është një subjekt, i cili është licencuar nga KKRT-ja, prandaj miratimi i kërkuar nga neni 22 i ligjit, nuk do të bëhet në formën e dhënies së një licence të re transmetimi, por përmes ndryshimit të të dhënave të paraqitura në kërkesën për marrje licence nga subjekti televiziv privat kabllor “Tv kabllor Mirdita”.
Sa më sipër, KKRT-ja e gjen të drejtë e të mbështetur kërkesën e paraqitur nga subjekti televiziv privat kabllor “Tv kabllor Mirdita”.

PËR KËTO ARSYE,

Këshilli Kombëtar i Radios dhe Televizionit, në mbështetje të nenit 7, pika 21, nenit 22 dhe 30 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar.

VENDOSI:

1. Miratimin e ndryshimit të të dhënave të paraqitura në kërkesën për marrjen e licencës nga shoqëria “Reçi KGM” sh.p.k., licencuar për televizionin privat kabllor “Tv kabllor Mirdita”.
2. Kalimin e të drejtave të licencës nr.018/RTV kabllor, shoqërisë “Reçi KGM” sh.p.k., licencuar për televizionin privat kabllor “Tv kabllor Mirdita”.
3. Zgjerimin e zonës së licencimit të subjektit televiziv privat kabllor “Tv kabllor Mirdita”, në qytetin e Lezhës.
4. T’i heqë subjektit, person privat fizik, z.Pëllumb Taka, licencën për televizionin privat kabllor “Tv kabllor Lissus”.
5. Licenca nr.018/RTV kabllor bëhet e pavlefshme.
6. Ngarkohet administrata e KKRT-së për veprime të mëtejshme.
Ky vendim hyn në fuqi menjëherë dhe botohet në Fletoren Zyrtare.
 
KRYETARE
Endira Bushati
VENDIM
Nr.72, datë 11.2.2011

PËR MOSRINOVIMIN E LICENCËS SË SUBJEKTIT “HOUSE OF ARTS RADIO TELEVISION” SHPK, PËR OPERATORIN RADIOFONIK PRIVAT VENDOR “RADIO HOUSE OF ARTS”

Këshilli Kombëtar i Radios dhe Televizionit, i përbërë nga:
Endira Bushati 		kryetare
Alban Karapici 		zëvendëskryetar
Suela Musta 		anëtare
Sami Neza 		anëtar
Gent Ibrahimi 		anëtar (në mungesë)
Zylyftar Bregu 		anëtar,
pasi mori në shqyrtim çështjen me:
OBJEKT: Shqyrtimi i kërkesës për rinovim licence të paraqitur nga subjekti “House of Arts Radio Television” sh.p.k., licencuar për operatorin radiofonik privat vendor “Radio House of Arts”.
BAZA LIGJORE: Neni 7 pika 21, dhe neni 25 i ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullorja “Mbi procedurat e rilicencimit të operatorëve privatë radio e televizivë”, miratuar me vendimin nr.162, datë 29.8.2003 të KKRT-së, nenet 46, 61, 83 e në vijim të Kodit të Procedurave Administrative, si dhe vendimi nr.196, datë 12.11.2010 i KKRT-së “Mbi shqyrtimin e dokumentacionit për rinovimin e licencës së subjektit “House of Arts Radio Television” sh.p.k., për operatorin radiofonik privat vendor “Radio House of Arts”,

VËREN SE:

Me vendimin nr.196, datë 12.11.2010, KKRT-ja ka vendosur paraprakisht të mos rinovojë licencën e subjektit “House of Arts Radio Television” sh.p.k., për operatorin radiofonik privat vendor “Radio House of Arts”, pasi nga shqyrtimi dhe vlerësimi tërësor i dokumentacionit të dorëzuar për rinovimin e licencës, rezultoi se subjekti nuk kishte depozituar garancinë bankare në masën 10% të kapitalit, nuk kishte shlyer sanksionin me gjobë nr.227, datë 28.12.2009 në masën 
1 000 000 lekë, nuk kishte paraqitur vërtetim për kontributet e sigurimeve shoqërore për periudhën janar-dhjetor 2007, skemën principale të funksionimit të transmetimit, diagramin H dhe V të antenës për të gjitha pikat transmetuese, si dhe nuk identifikohej autori i projektit teknik. Subjekti nuk kishte paraqitur grilën e strukturës programore dhe se dokumentacioni i programacionit ishte dorëzuar i pafirmosur.
Subjekti kishte të drejtën e ankimit në KKRT brenda 1 muaji. Me shkresën e datës 24.12.2010, subjekti “House of Arts Radio Television” sh.p.k., ka depozituar vërejtjet përkatëse (pretendimet) mbi vendimin e sipërcituar të KKRT-së, si dhe dokumentacionin plotësues për rinovimin e licencës. Nëpërmjet saj, radio “House of Arts” pretendon se shkaqet që kanë diktuar marrjen e vendimit nr.196, datë 12.11.2010 të KKRT-së, nuk qëndrojnë, me arsyetimin si më poshtë vijon:
“...Është joserioze të refuzosh miratimin, sepse “nuk identifikohet autori i projektit teknik” apo “dokumentacioni i paraqitur për programet nuk është i firmosur”. Këto nuk përbëjnë shkak ligjor për mosrinovimin e licencës... pretendimi se subjekti “nuk ka shlyer sanksionin me gjobë nr.227, datë 28.12.2009, në masën 1 000 000 lekë”, KKRT-ja, si palë e paditur, është plotësisht në dijeni se kundër gjobës në fjalë është formuar ankim në Gjykatën e Apelit Tiranë… “Pretendimi i tretë determinant i KKRT-së është se subjekti “nuk ka paraqitur kontributet e sigurimeve shoqërore për periudhën janar-dhjetor 2007”. Sipas pikës 6 të rregullores (rregullorja “Për rilicencimin e operatorëve privatë radiotelevizivë, miratuar me vendimin nr.162, datë 29.8.2003 (shënim yni), subjekti aplikues duhet të paraqesë dhe pagesat e sigurimeve shoqërore për punonjësit e siguruar. Sidoqoftë, rregullorja nuk specifikon nëse detyrimi për të paraqitur pagesat e sigurimeve shoqërore shtrihet në 1 vit, 2 vite, në 3 apo më shumë vite. Kjo është një mangësi e rregullores, e cila nuk mund të interpretohet në kurriz të aplikuesve”.
Për sa u përket pretendimeve që ka paraqitur subjekti lidhur me dokumentacionin e aplikimit, KKRT-ja konstaton se, bazuar në ligjin nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, në nenin 23, parashikohen kërkesat për marrjen e licencës. Më konkretisht: “Kërkesa për marrjen e licencës së transmetimit radioteleviziv përmban:...
5. objektin dhe karakteristikat e përgjithshme të shërbimit,... projektin teknik të instalimit dhe shfrytëzimit;...
8. përmbajtjen e programeve që do të transmetohen dhe strukturën programore të propozuar për transmetim;...
9. raportin e kohës së transmetimit që do të zënë emisione të prodhuara vetë...”.
Siç rezulton, ndër kriteret e parashikuara për marrjen e licencës është projekti teknik, si dhe struktura programore, kushte të cilat nuk mund të nënvlerësohen apo të konsiderohen si dokumente më pak të rëndësishme apo me më pak vlerë juridike. Nga ana tjetër, bazuar në aktet nënligjore në fuqi (rregullorja “Për licencimin e operatorëve privatë për transmetim radioteleviziv analogjik tokësor në nivel vendor”, rregullorja “Mbi kriteret për dhënien e licencave për transmetime televizive dhe radio FM analoge tokësore në nivel vendor”, miratuar me vendimin nr.355, datë 29.8.2005 dhe rregullorja “Mbi procedurat e rilicencimit të operatorëve privatë radio e televizivë”, miratuar me vendimin nr.162, datë 29.8.2003 (rregullore e zbatuar gjatë shqyrtimit të dokumentacionit të depozituar nga subjekti “House of Arts” nga ana e KKRT-së), si për licencimin e operatorëve rtv ashtu edhe për rilicencimin, kërkesat e parashikuara më lart janë kushte të domosdoshme kualifikuese gjatë procesit të shqyrtimit të dokumentacionit të aplikuesve.
Lidhur me dokumentacionin që vërteton pagesën e kontributeve të sigurimeve shoqërore për vitin 2007, KKRT-ja vëren se, gjatë procesit të shqyrtimit të dokumentacionit të dorëzuar nga ana e subjekteve rtv, kriter vlerësues është edhe pagesa e kontributeve të sigurimeve shoqërore, e konkretisht pika 6 e rregullores “Mbi procedurat e rilicencimit të operatorëve privatë radio e televizivë”, miratuar me vendimin nr.162, datë 29.8.2003 (rregullore e zbatuar gjatë shqyrtimit të dokumentacionit të depozituar nga subjekti “House of Arts” nga ana e KKRT-së).
Pavarësisht se subjekti pretendon se mangësitë që kanë diktuar miratimin e vendimit nr.196, datë 12.11.2010 të KKRT-së, nuk janë të mjaftueshme për të mbështetur vendimin refuzues të KKRT-së, rezulton se me shkresën nr.1927 prot., datë 24.12.2010, subjekti “House of Arts Radio Television” sh.p.k., ka depozituar dokumentacionin plotësues për rinovimin e licencës.
Nga ana tjetër, KKRT-ja konstaton se me vendimin nr.6309, datë 27.7.2010, Gjykata e Rrethit Gjyqësor Tiranë ka lënë në fuqi sanksionin me gjobë nr.227, datë 28.12.2009 të KKRT-së, duke rrëzuar pretendimin e palës paditëse për pavlefshmëri të saj. Është e vërtetë që subjekti ka ankimuar vendimin e Gjykatës së Rrethit Gjyqësor Tiranë, në Gjykatën e Apelit, por deri më tani nuk ka vendim të gjykatës për pezullimin e ekzekutimit të masës së gjobës. Neni 329 i Kodit të Procedurës Civile, parashikon se:
“Paditësi mund t’i kërkojë gjykatës edhe pezullimin e zbatimit të aktit administrativ...”, kërkim, i cili nuk është bërë nga ana e subjektit radiofonik “House of Arts” në procesin gjyqësor të zhvilluar në Gjykatën e Rrethit Gjyqësor Tiranë.
Bazuar në rregulloren “Mbi procedurat e rilicencimit të operatorëve privatë radio e televizivë”, pika 4.3 (sepse në bazë të kësaj rregulloreje është kryer shqyrtimi i aplikimit për rinovimin e licencës), përcaktohet se “Gjatë shqyrtimit të kërkesave për rinovimin e licencave do të kenë vlerësim kualifikues... detyrimet financiare sipas ligjit për periudhën që ka ushtruar aktivitetin, ku përfshihet... pagimi i gjobave eventuale, të vendosura nga KKRT-ja”. Nga ana tjetër, bazuar në nenin 137/4 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, gjoba është titull ekzekutiv që vilet nga KKRT-ja dhe derdhet në Buxhetin e Shtetit. Subjekti ka ushtruar ankimin përkatës në KKRT ndaj sanksionet me gjobë nr.227, datë 28.12.2009, e cila me vendimin nr.6, datë 29.1.2010 ka vendosur lënien në fuqi të kësaj gjobe. Nga verifikimi i kryer, rezulton se nga ana e këtij subjekti nuk është shlyer sanksioni i mësipërm.
Sa më sipër, KKRT-ja e gjen kërkesën e shoqërisë “House of Arts Radio and Television” sh.p.k., për rinovimin e licencës së subjektit radiofonik privat vendor “House of Arts” të pambështetur në ligj.

PËR KËTO ARSYE,

Këshilli Kombëtar i Radios dhe Televizionit, në mbështetje të nenit 7, pika 21, dhe nenit 25 ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullores “Mbi procedurat e rilicencimit të operatorëve privatë radio e televizivë”, miratuar me vendimin nr.162, datë 29.8.2003 të KKRT-së,

VENDOSI:

1. Të mos rinovojë licencën me nr.050/FML të subjektit radiofonik privat vendor “Radio House of Arts”.
2. Licenca me nr.050/FML bëhet e pavlefshme.
3. Kundër këtij vendimi mund të bëhet ankim në Gjykatën e Rrethit Gjyqësor Tiranë, në përputhje me Kodin e Procedurës Civile, kreu “Gjykimi i mosmarrëveshjeve administrative”.
4. Ngarkohet administrata e KKRT-së për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYETARE
Endira Bushati


VENDIM
 Nr.1, datë 10.1.2011
 
 për MIRATIMIN E TARIFAVE TË UJIT për KONSUM PUBLIK
PËR SHA UJëSJELLËS-KANALIZIME POGRADEC 

Në mbështetje të nenit 14 dhe 21 të ligjit nr.8102 datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, si dhe metodikës “Mbi vendosjen e tarifave të shërbimit të furnizimit me ujë dhe largimit e përpunimit të ujërave të ndotura”, në zbatim të këtij ligji, Komisioni Kombëtar Rregullator i ERRU-s 
 
VENDOSI:

1. Të miratojë tarifat e ujit për konsum publik për sh.a. ujësjellës-kanalizime Pogradec, si më poshtë:
 			 	Për ujin e pijshëm 	Për ujërat e ndotura
Konsumator familjar:	 	55 lekë/m3 	 	18 lekë/m3 
Institucione buxhetore: 		110 lekë/m3 	 	25 lekë/m3 
Ente private:		 	110 lekë/m3 		25 lekë/m3
Tarifë fikse shërbimi 40 lekë/muaj/klient.
2. Pagesa rregullatore do të jetë 1% e të ardhurave vjetore të llogaritura.
3. Ky vendim hyn në fuqi më 1.1.2011 dhe është i vlefshëm deri në miratimin e tarifave të reja.

KRYETARI
Avni Dervishi

		
VENDIM
 Nr.2, datë 10.1.2011
 
 PËR MIRATIMIN E TARIFAVE TË UJIT PËR KONSUM PUBLIK
PËR SHA UJëSJELLËS-KANALIZIME LUSHNJË QYTET 

Në mbështetje të nenit 14 dhe 21 të ligjit nr.8102 datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, si dhe metodikës “Mbi vendosjen e tarifave të shërbimit të furnizimit me ujë dhe largimit e përpunimit të ujërave të ndotura”, në zbatim të këtij ligji, Komisioni Kombëtar Rregullator i ERRU-s 
 
VENDOSI:

1. Të miratojë tarifat e ujit për konsum publik për sh.a. ujësjellës-kanalizime Lushnjë qytet, si më poshtë:
 			 	Për ujin e pijshëm 	Për ujërat e ndotura
Konsumator familjar:	 	44 lekë/m3 	 	12 lekë/m3 
Institucione buxhetore: 		100 lekë/m3 	 	16 lekë/m3 
Ente private:		 	110 lekë/m3 		18 lekë/m3
Tarifë fikse shërbimi 100 lekë/muaj/klient.
2. Pagesa rregullatore do të jetë 0.8% e të ardhurave vjetore të llogaritura.
3. Ky vendim hyn në fuqi më 1.1.2011 dhe është i vlefshëm deri në miratimin e tarifave të reja.

KRYETARI
 Avni Dervishi	


VENDIM
 Nr.5, datë 19.1.2011

PËR MIRATIMIN E TARIFAVE TË UJIT PËR KONSUM PUBLIK
PËR SHA ujËsjellËs GRAMSH

Në mbështetje të nenit 14 dhe 21 të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, si dhe metodikës “Mbi vendosjen e tarifave të shërbimit të furnizimit me ujë dhe largimit e përpunimit të ujërave të ndotura” në zbatim të këtij ligji, Komisioni Kombëtar Rregullator i ERRU-s, 

 VENDOSI:

1. Të miratojë tarifat e ujit për konsum publik për sh.a. Ujësjellës Gramsh, si më poshtë:
 				Për ujin e pijshëm 
Konsumator familjar:	 	32 lekë/m3 
Institucione buxhetore: 		90 lekë/m3 
Ente private: 		 	90 lekë/m3 
2. Pagesa rregullatore do të jetë 1% e të ardhurave vjetore të llogaritura.
3. Ky vendim hyn në fuqi më 1.1.2011 dhe është i vlefshëm deri në miratimin e tarifave të reja.
 			
KRYETARI	
Avni Dervishi	


VENDIM
Nr.6, datë 19.1.2011

PËR RINOVIM LICENCE PËR EFEKT TË NDRYSHIMIT TË DREJTUESIT LIGJOR DHE TEKNIK “Elber” Shpk

Në mbështetje të nenit 14, pika 1/a, nenit 17 të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimit të Këshillit të Ministrave nr.958, datë 6.5.2009 “Për miratimin e kategorive të licencimit dhe të procedurave për aplikim për licencë......” Komisioni Kombëtar Rregullator

Vendosi:

1. Të rinovohet licenca e operatorit “Elber” sh.p.k. me:
- drejtues ligjor:	z.Ardjan Sotir Zhidro;
- drejtues teknik:	z.Astrit Hasan Mënalla.
2. Operatori: “Elber” sh.p.k. autorizohet të kryejë veprimtarinë përkatëse të kualifikuar në kategoritë:
- Kategoria A, për grumbullimin dhe shpërndarjen e ujit për konsum publik.
- Kategoria C, për largimin e ujërave të ndotura.
3. Zona e shërbimit të këtej operatori është:	bashkia:	Elbasan
						komuna:	Bradashesh.
4. Kjo licencë është e vlefshme për një periudhë 4-vjeçare, deri në datën 19.1.2015.

KRYETARI
Avni Dervishi


VENDIM
Nr.8, datë 4.2.2011

PËR MIRATIMIN E MODELIT TË KONTRATËS TIP

Në mbështetje të nenit 3, të nenit 13 pikat “d” dhe “g”, të nenit 14 pikat “d”, “e”, “h”, “i” dhe “j”, dhe nenit 19 pika 3/b të ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, Komisioni Kombëtar Rregullator



VENDOSI:

1. Miratimin e modelit të kontratës së shërbimit ujësjellës-kanalizime, sipas tekstit që i bashkëlidhet këtij vendimi dhe është pjesë përbërëse e tij.
2. Palët që nënshkruajnë këtë kontratë, janë operatorët e shërbimit të ujësjellës-kanalizime dhe klientët e tyre.
3. Zbatimi i këtij modeli kontrate do të jetë i detyrueshëm për të gjithë operatorët e licencuar nga Komisioni Kombëtar Rregullator.
4. Enti Rregullator i Ujit, në rast të moszbatimit të këtij vendimi nga palët e mësipërme dhe mungesës së regjistrit të konsumatorëve, nuk miraton tarifat për shërbimin e ujit apo dhënien e licencave për shoqëritë e ujësjellës-kanalizimeve.
5. Modeli i kontratës do të zbatohet nga operatorët e ujësjellës-kanalizime, sipas një plani veprimi të miratuar nga Komisioni Kombëtar Rregullator.

Kryetari
Avni Dervishi 

KONTRATË 
PËR SHËRBIME UJËSJELLËS-KANALIZIME
 NR. ________
NDËRMJET
_____i quajtur “Operatori” pajisur me licencë të ushtrimit të aktivitetit nga ERRU, nr._______ datë ______ përfaqësuar nga ________, me adresë në rrugën ___________, adresa postare________, nr. telefoni/fax ________________ dhe konsumatorit si më poshtë:

	KONSUMATOR FAMILJAR 
	KONSUMATOR PUBLIK
	KONSUMATOR PRIVAT
	TË DHËNA PËR UJËMATËSIN

	
_______________
Emri 
_____________
Mbiemri
	Emri i institucionit, organit, entit publik
-------------------------
	Emri tregtar 
_______________
NR NIPT_________

	Data e instalimit
-------------------------

Vendi i instalimit
-------------------------


	Nr.dok. të identifikimit
_______________
	Përfaqësuesi i autorizuar
_______________
	Përfaqësuesi i autorizuar
_______________
	Numri i ujëmatësit
--------------------------

	Numri i telefonit/fax 
-----------------------
	Numri i telefonit/fax 
----------------------
	Numri i telefonit/fax 
-----------------------
	Kapaciteti i ujëmatësit
-------------------------

	Adresa 
_________________
Adresa postare
---------------------------
	Adresa 
_________________
Adresa postare
---------------------------
	Adresa 
________________
Adresa postare
------------------------
	Numri i modelit
------------------------
Vendi i prodhimit
------------------------
Jetëgjatësia



	Shërbimet që ofrohen



	Vetëm furnizimi me ujë 

	Vetëm grumbullim, largim dhe përpunim të ujërave të ndotura


	Furnizimi me ujë dhe grumbullim, largim dhe përpunim të ujërave të ndotura. 




Duke nënshkruar këtë kontratë, përfaqësuesit e autorizuar të palëve kanë rënë dakord për sa më poshtë:
1. Kjo kontratë përbëhet nga kushtet e përgjithshme dhe aneksi 1, dhe bazohet në legjislacionin në fuqi në Republikën e Shqipërisë.
2. Fatura e lëshuar nga operatori për shërbimet e ofruara përbën “Titull ekzekutiv”, sipas legjislacionit në fuqi në Republikën e Shqipërisë.
3. Konsumatori bie dakord për detyrimet ndaj operatorit, taksat dhe tatimet në fuqi në momentin e nënshkrimit të kontratës dhe ndryshimet që mund të pësojë kontrata gjatë kohëzgjatjes së saj.
4. Nëse konsumatori nuk kryen pagesën e faturës brenda datës 28 të muajit pasardhës, ai duhet të paguajë kamatëvonesën prej 0,5% të vlerës së faturës për çdo ditë vonese, por jo më shumë se 10% të vlerës së faturës.
5. Në rast mospagese brenda 30 ditëve kalendarike pas afatit të mësipërm, operatori ka të drejtë të ndërpresë furnizimin me ujë vetëm pasi ka njoftuar me shkrim konsumatorin të paktën 5 ditë kalendarike përpara.
6. Pagesa do të bëhet në _____________________
7. Çdo konsumator ka të drejtën të bëjë kërkesë/ankesën pranë zyrave të operatorit.
8. Kontrata hartohet në 2 kopje dhe secila nga palët mban një kopje.

PËR OPERATORIN:	 					PËR KONSUMATORIN:
Emri:		 ___________ 	 				Emri:		
Nënshkrimi/vula: ___________					Nënshkrimi/vula:	
Data: (d/m/v):	 ___________					Data: (d/m/v):_______		
Neni 1
Qëllimi i kontratës

Kjo kontratë rregullon marrëdhëniet juridike midis palëve për shërbimin e furnizimit me ujë dhe të kanalizimeve të ujërave të ndotura në përputhje me legjislacionin në fuqi. 

Neni 2
Përkufizime

Në këtë kontratë termat e mëposhtëm do të kenë kuptimin që vijon, përveç kur përcaktohet ndryshe në nenet specifike:
1. “Konsumatorë” janë të gjithë konsumatorët familjarë, publikë dhe privatë, të cilët përdorin shërbimet ujësjellës-kanalizime. 
2. “Operatori” është subjekti i licencuar nga ERRU, që ushtron aktivitetet e shërbimit në sistemet e furnizimit me ujë, grumbullimit, largimit dhe përpunimit të ujërave të ndotura dhe ofron një ose disa nga këto shërbime sipas kategorive të përcaktuara në licencë. 
3. “Palët” janë operatorët dhe konsumatorët e referuar së bashku në këtë kontratë.
4. “Enti Rregullator i Ujit (ERRU)” është institucion që kontrollon dhe rregullon sektorin e furnizimit me ujë, të largimit dhe përpunimit të ujërave të ndotura.
5. “Komisioni” është Komisioni Kombëtar Rregullator i Sektorit të Furnizimit me Ujë dhe Largimit e Përpunimit të Ujërave të Ndotura, që funksionon në bazë të ligjit nr.8102, datë 28.3.1999 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar.
6. “Ujë” kuptohet uji për konsum, përfshirë ujin e pijshëm, që shërbehet përmes sistemit të furnizimit me ujë dhe që plotëson standardet e kërkuara nga legjislacioni në fuqi. 
7. “Sistemi i furnizimit me ujë” përbëhet nga tërësia e elementeve, si: vepra e marrjes së ujit, sistemi i pompave, rezervuarët, linjat e transmetimit dhe rrjeti shpërndarës.
8. “Ujëmatës” është instrument matës i instaluar për të përcaktuar sasinë e ujit të konsumuar.
9. “Pika e lidhjes së ujit” është pika e përcaktuar nga operatori në linjat e rrjetit shpërndarës për të realizuar lidhjen e furnizimit me ujë të konsumatorit me sistemin e furnizimit me ujë.
 10. “Ujëra të ndotura”, ujërat që përdoren për qëllime hidrosanitare dhe industriale, grumbullimi, largimi dhe trajtimi i të cilave është urdhëruar për shëndetin dhe komoditetin publik.
 11. “Sistemi i kanalizimeve” është sistemi i kanalizimeve të ujërave të ndotura që përbëhet nga linjat e shkarkimit, kolektorët kryesorë, stacionet e pompimit të ujërave të ndotura, impianti i trajtimit të ujërave të ndotura (nëse sistemi është i pajisur me një të tillë) dhe vepra e shkarkimit të tyre në trupën ujore pritëse.
12. “Pika e shkarkimit të ujërave të ndotura” është pika e përcaktuar nga operatori në linjat e sistemit të kanalizimeve për të realizuar lidhjen e sistemit të grumbullimit të ujërave të ndotura të konsumatorit brenda pronës së vet me sistemin e largimit të ujërave të ndotura.
 13. “Impianti i trajtimit të ujërave të ndotura” është tërësia e njësive operacionale që trajtojnë ujërat e ndotura urbane dhe/ose industriale sipas standardeve në fuqi. 
14. “Shërbime ujësjellës-kanalizime” është tërësia e shërbimeve të kryera nga operatorët te konsumatorët përmes sistemeve të furnizimit me ujë, si dhe sistemeve të grumbullimit, largimit dhe/ose trajtimit të ujërave të ndotura. 
15. “Legjislacioni në fuqi” nënkupton të gjitha aktet ligjore e nënligjore të zbatueshme në Republikën e Shqipërisë.

SEKSIONI I
SHËRBIMET E UJËSJELLËS-KANALIZIME

Neni 3
Shërbimi i furnizimit me ujë dhe i kanalizimeve

1. Për shërbimin e furnizimin me ujë sipas ligjit në fuqi, operatori është përgjegjës:
a) për operimin, mirëmbajtjen, rehabilitimin, rinovimin dhe modifikimin e sistemit të furnizimit me ujë;
b) për furnizimin me ujë të konsumatorit në mënyrë të vazhdueshme gjatë 24 orëve të çdo dite të vitit sipas standardeve në fuqi të cilësisë së ujit. Në rast se operatori nuk mund ta ofrojë këtë shërbim, atëherë duhet të marrë masa që të ofrojë shërbimin më të mirë të mundshëm. Në këtë rast, operatori duhet të njoftojë konsumatorin për orët e furnizimit me ujë, në mënyrë që konsumatori të marrë masa për të përballuar mungesat e përkohshme;
c) për administrimin e sistemit të furnizimit me ujë deri te pika e lidhjes.
2. Për shërbimin e kanalizimeve, operatori është përgjegjës për: 
a) largimin e disiplinuar të ujërave të ndotura, që gjenerohen në pronën e konsumatorit dhe që lidhet me sistemin e kanalizimeve në zonën e shërbimit të operatorit, si dhe trajtimin e tyre përpara shkarkimit në trupën ujore pritëse (në rast se zona e shërbimit është e pajisur me impiant trajtimi);
b) mirëmbajtjen e elementeve përbërëse të sistemit të kanalizimit të ujërave të ndotura; 
c) operimin dhe mirëmbajtjen e impiantit të trajtimit të ujërave të ndotura;
d) administrimin e sistemit të kanalizimeve të ujërave të ndotura nga pika e shkarkimit të ujërave të ndotura deri te vepra e shkarkimit në trupën ujore pritëse. 
3. Operatori nuk ka të drejtë të bëjë mbylljen e sistemit të furnizimit me ujë apo të kanalizimeve të ujërave të ndotura pa lajmëruar më parë konsumatorin dhe pa i dhënë mundësinë atij për shpjegime brenda një kohe të arsyeshme, përveç kur parashikohet ndryshe në këtë kontratë.
4. Kur është e nevojshme dhe në bashkëpunim me autoritetet përkatëse, operatori mund të njoftojë zyrtarisht konsumatorin drejtpërdrejt apo nëpërmjet medias që të kursejë ujin sipas kërkesave të caktuara.
Neni 4
Ndërprerja e përkohshme e shërbimeve nga operatori

1. Operatori përcakton kohën dhe riparimet e nevojshme në sistemin e furnizimit me ujë dhe kanalizimeve. Në rast ndërprerjeje për punime të planifikuara, operatori duhet të njoftojë konsumatorët nëpërmjet medias, të paktën 3 ditë përpara datës së ndërprerjes, për grafikun e përkohshëm të furnizimit me ujë dhe datën kur do të rifillojë grafiku i zakonshëm.
2. Operatori mund të pakësojë ose përkohësisht të ndërpresë shërbimin e furnizimit me ujë, të kanalizimeve ose cilindo prej shërbimeve për të cilat është licencuar, për shkak të defekteve të papritura në sistemet përkatëse ose në secilin prej elementeve që lidhin sistemet me konsumatorin, edhe pa njoftuar konsumatorin. Në këtë rast, operatori duhet të njoftojë konsumatorin për intervalin dhe arsyen e ndërprerjes. 
3. Në rastet e emergjencave, forcave madhore ose defekteve të rënda të sistemeve të furnizimit me ujë apo kanalizimeve, të cilat mund të zgjatin më shumë se 24 orë, operatori duhet të plotësojë kërkesat e shërbimeve sipas një plani emergjence të aprovuar. 

Neni 5
Cilësia e ujit dhe autoritetet përgjegjëse

1. Operatori është përgjegjës dhe merr masat e duhura për kontrollin e rregullt të cilësisë së ujit në përputhje me standardet e përcaktuara në legjislacionin në fuqi. 
2. Operatori kryen trajtimin, dezinfektim, klorimin e ujit të pijshëm dhe garanton që treguesit fiziko-kimikë të tij të jenë në përputhje me standardet e cilësisë si përcaktohet në legjislacionin në fuqi.
3. Operatori ka përgjegjësinë dhe mbikëqyr kushtet higjieno-sanitare të sistemeve të furnizimit me ujë dhe kanalizimeve në përputhje me legjislacionin në fuqi. 
4. Operatori e ndërpret shërbimin e furnizimit me ujë nëse vërtetohet se nuk plotësohen standardet e cilësisë së ujit, duke njoftuar menjëherë konsumatorin për arsyet e kësaj ndërprerjeje.

Neni 6
Mbrojtja e mjedisit dhe trajtimi i ujërave të ndotura

1. Operatori është përgjegjës dhe merr masat e duhura për trajtimin e shkarkimin ujërave të ndotura në përputhje me standardet e përcaktuara në legjislacionin në fuqi. 
2. Çdo operator që sipas licencës shkarkon ujëra të ndotura të trajtuar në trupat ujorë, duhet të ketë leje mjedisore përkatëse, në përputhje me legjislacionin në fuqi. 
3. Operatori në bashkëpunim me autoritetet përgjegjëse garanton dhe merr masa për të ulur në vijimësi sasinë e ujërave të ndotura që shkarkojnë në mjedisin pritës.
4. Operatori ka përgjegjësinë dhe mbikëqyr kushtet higjieno-sanitare të sistemeve të kanalizimit sipas legjislacionit në fuqi. 
Neni 7
Ujëmatësit

1. Operatori duhet të instalojë ujëmatësin për çdo konsumator sipas legjislacionit në fuqi.
2. Operatori detyrohet të furnizojë, të instalojë, të mbikëqyrë dhe të zëvendësojë ujëmatësin.
3. Operatori merr masat e nevojshme për cilësinë dhe funksionimin e ujëmatësit, sipas standardeve të përcaktuara nga legjislacioni në fuqi. Operatori është përgjegjës për jetëgjatësinë e ujëmatësit sipas kësaj kontrate.
4. Konsumatori detyrohet për shpenzimet e furnizimit dhe të instalimit të ujëmatësit sipas faturës që jepet nga operatori. 
5. Operatori duhet të njoftojë një muaj përpara konsumatorin për zëvendësimin e ujëmatësit në fund të jetëgjatësisë së tij, sipas listës së ujëmatësve që ka hartuar vetë operatori. 
6. Nëse njëra nga palët dyshon se ujëmatësi nuk funksionon në rregull, atëherë operatori duhet ta heqë ujëmatësin dhe të fillojë procedurat e verifikimit të funksionimit dhe riparimit ose zëvendësimit të ujëmatësit sipas legjislacionit në fuqi. Ujëmatësi i ri ose i kolauduar duhet të vendoset nga operatori brenda 30 ditëve nga dita që operatori e ka konstatuar defektin apo nga dita që konsumatori ka paraqitur kërkesën me shkrim lidhur me funksionimin jo të rregullt të ujëmatësit tek operatori. Operatori e njofton konsumatorin me shkrim për përfundimin e procedurave të verifikimit. Shpenzimet për procedurat e mësipërme janë përgjegjësi e operatorit nëse provohet se ujëmatësi nuk funksionon në rregull dhe është përgjegjësi e konsumatorit nëse provohet se ujëmatësi funksionon në rregull. Nëse vërtetohet se ujëmatësi nuk ka funksionuar si duhet për arsye teknike dhe si pasojë vlerësimi i sasisë së ujit të konsumuar është bërë mbi bazën e leximeve të pasakta, operatori është përgjegjës për vlerën e faturës së fundit tatimore. Nëse vërtetohet se ujëmatësi funksionon si duhet, konsumatori detyrohet për vlerën e faturës së fundit tatimore. 
7. Nëse ujëmatësi dëmtohet pa dashje nga konsumatori apo si pasojë e kushteve atmosferike, konsumatori duhet të njoftojë operatorin brenda 5 ditëve. Operatori regjistron raportimin dhe i jep konsumatorit një konfirmim zyrtar me shkrim me datën e raportimit dhe datën kur ka ndodhur dëmtimi. 
a) Operatori duhet të marrë masa që të zëvendësojë ujëmatësin brenda 30 ditëve nga data e raportimit.
b) konsumatori që nuk njofton operatorin brenda 5 ditëve, detyrohet të paguajë:
i) konsumatori jofamiljar - pesëfishin e vlerës së faturës tatimore të muajit të fundit;
ii) konsumatori familjar - dyfishin e vlerës së faturës tatimore të muajit të fundit.
c) Shpenzimet për heqjen, rivendosjen ose zëvendësimin e ujëmatësit janë përgjegjësi e konsumatorit në rastet e dëmtimit pa dashje. 
8. Konsumi i ujit gjatë kohës që mungon ujëmatësi do të llogaritet sipas konsumit mesatar mujor të llogaritur gjatë vitit të fundit. 

SEKSIONI II
TARIFAT DHE PAGESAT

Neni 8
Tarifat

1. Të gjitha tarifat miratohen nga ERRU në bazë të një procesi transparent sipas legjislacionit në fuqi. 
2. Asnjë tarifë apo pjesë e saj nuk mund të modifikohet më shumë se një herë brenda vitit.
3. Tarifat e miratuara hyjnë në fuqi në datën e përcaktuar në vendimet përkatëse dhe bëhen publike nga ERRU. Operatori duhet të njoftojë konsumatorin me shkrim dhe nëpërmjet medias brenda 30 ditëve nga marrja e vendimit për tarifat e reja. 

Neni 9
Faturat

1. Fatura e konsumit të ujit të pijshëm është titull ekzekutiv.
2. Operatori është përgjegjës për lëshimin e faturave mujore. Procedurat e leximit të ujëmatësit vendosen nga operatori dhe aprovohen nga ERRU. 
3. Fatura duhet t’i dorëzohet konsumatorit në vendin e banimit, në mënyrë zyrtare (me postë ose dorazi) dhe jo më vonë se 15 ditë përpara afatit të pagesës. 
4. Fatura duhet të përmbajë në mënyrë të qartë të paktën elementet që vijojnë: 
a) Emri, mbiemri, kodi i identifikimit dhe adresa e konsumatorit;
b) Të dhënat e ujëmatësit, elementet e sigurisë dhe mënyra e identifikimit të ujëmatësit;
c) Datat e sakta të leximeve; 
d) Vlera e marrë nga leximi apo nëse është përcaktuar pa lexim;
e) Sasinë e ujit të konsumuar gjatë periudhës midis dy leximeve;
f) Çmimin e saktë për njësi dhe sipas sasisë nëse ndryshon;
g) Tarifa për shërbimin e furnizimit me ujë dhe/ose të kanalizimeve, në të cilën përfshihet edhe tarifa e shfrytëzimit të burimeve ujore;
h) Tarifat fikse, siç janë tarifa e shërbimit, e rilidhjes apo të tjera kur aplikohen;
i) Taksat e aplikueshme dhe llogaritja e tyre;
j) Çmimin total për shërbimin para dhe pas aplikimit të taksave dhe tatimeve.
5. Për konsumatorët që nuk kanë ujëmatës, konsumi i ujit llogaritet sipas legjislacionit në fuqi. Në këtë rast, fatura tregon shprehimisht se konsumatori nuk ka ujëmatës dhe mënyrën e llogaritjes së vlerës së faturës.

Neni 10
Pagesa e faturës

1. Konsumatori duhet të paguajë detyrimin brenda datës (28) të muajit pasardhës te sportelet e caktuara të operatorit, nëpërmjet kontove bankare ose sipas mënyrave të tjera për të cilat kanë rënë dakord palët. 
2. Nëse pagesa nuk kryhet brenda afatit, konsumatori duhet të paguajë kamatëvonesën sipas legjislacionit në fuqi. 
3. Nëse pagesa nuk kryhet brenda 30 ditëve pas kalimit të afatit të përcaktuar në pikën 1 të këtij neni, operatori ka të drejtë të ndërpresë furnizimin me ujë. Operatori mund të ndërpresë furnizimin me ujë vetëm nëse e ka njoftuar me shkrim konsumatorin të paktën 5 ditë përpara. Njoftimi me shkrim duhet të përmbajë edhe tarifën për rilidhjen që zbatohet në këtë rast. 


Neni 11
Ankesat për faturat

1. Konsumatori që nuk është dakord me vlerën e faturës, ka të drejtë të paraqesë ankesë me shkrim pranë operatorit brenda 10 ditëve nga dita e marrjes në dorëzim të faturës.
2. Konsumatorit duhet t’i jepet një konfirmim zyrtar me shkrim nga operatori që vërteton datën e dorëzimit dhe numrin përkatës të regjistrimit të ankesës. 
3. Operatori duhet të shqyrtojë, të marrë vendim dhe të njoftojë konsumatorin mbi ankesën brenda 10 ditëve nga data e regjistrimit të ankesës. 
4. Nëse operatori nuk e njofton konsumatorin brenda afatit të caktuar, atëherë konsumatori nuk është i detyruar të paguajë kamatëvonesën për faturën për të cilën është ankuar.


SEKSIONI III
TË DREJTAT DHE DETYRIMET E KONSUMATORIT

Neni 12
E drejta e konsumatorit për t’u dëmshpërblyer

1. Konsumatorit i lind e drejta për t’u dëmshpërblyer:
a) në rastet e ndërprerjeve teknike që zgjasin më shumë se 24 orë, të cilat nuk janë shkaktuar nga forca madhore, nga vendosja e gjendjes së jashtëzakonshme apo emergjenca, si dhe kur nuk janë njoftuar më parë dhe kanë penguar konsumatorin nga përdorimi i këtyre shërbimeve për një periudhë më të gjatë se 24 orë;
b) kur uji i furnizuar nuk plotëson standardet e kërkuara nga legjislacioni në fuqi dhe si pasojë i shkakton dëme konsumatorit.
2. Konsumatori kryen procedurat për t’u dëmshpërblyer në përputhje me parashikimet e bëra në këtë kontratë dhe me legjislacionin në fuqi. 

Neni 13
Detyrimet e konsumatorit

1. Konsumatori është përgjegjës për administrimin e rrjetit të brendshëm të ujësjellës-kanalizimeve brenda pronës së vet. Konsumatori duhet të bëjë përpjekje të arsyeshme për të mbrojtur ujëmatësin dhe sistemin e ujësjellës-kanalizimit nga abuzimet, dëmtimet apo aktet kriminale. 
2. Konsumatori ndalohet:
a) të furnizojë me ujë persona të tretë;
b) të përdorë ujin për qëllime të tjera të ndryshme nga ato për të cilat i është ofruar;
c) të bëjë ndërhyrje apo lidhje në sistemin e furnizimit me ujë, si dhe në sistemin e kanalizimeve pa marrë më parë miratim nga operatori;
d) të dëmtojë në çfarëdolloj mënyre elemente, pjesë apo vetë sistemin e furnizimit me ujë dhe të kanalizimeve;
e) që, vetë apo duke lejuar të tretët, të bëjë lidhje në rrjetin shpërndarës jashtë ujëmatësit, të heqë apo të shkëmbejë ujëmatësin.
3. Konsumatori ndalohet të ndërhyjë apo të lejojë ndërhyrje tek ujëmatësi apo tek elementet e sigurisë pa aprovimin e operatorit. Vetëm persona të autorizuar nga operatori mund të ndërhyjnë tek ujëmatësi në prezencë të konsumatorit. 
4. Konsumatori duhet të njoftojë menjëherë operatorin apo çdo institucion tjetër që është i autorizuar të kontrollojë e të mbikëqyrë sistemet e ujësjellës-kanalizimeve nëse vëren ndryshime, ndërhyrje të paligjshme, dëmtime apo abuzime me sistemin e ujësjellësit apo kanalizimeve.
5. Konsumatori duhet të marrë të gjitha masat e nevojshme që të parandalojë dhe të shmangë shpërdorimin, ndotjen ose helmimin e ujit. Në rast se dyshon ose vëren shpërdorim, ndotje ose helmim të ujit, të njoftojë menjëherë operatorin. 
6. Konsumatori duhet të informojë menjëherë operatorin nëse ka ndryshime në adresën postare ose në numrin telefonik të kontaktit. 

Neni 14
Hyrja në pronën e konsumatorit

1. Operatori duhet të njoftojë konsumatorin dhe të koordinojnë mundësinë e hyrjes në mjediset e tij në orare të përshtatshme për të dyja palët. 
2. Konsumatori duhet të lejojë përfaqësuesin e autorizuar të operatorit, kundrejt dokumentit zyrtar që vërteton autoritetin e tij si përfaqësues i operatorit, të hyjë në ambientet e tij në çdo ditë të javës gjatë orëve të zakonshme të punës, me qëllim që: 
a) të kontrollojë kushtet e punës të ujëmatësit apo të çdo elementi tjetër të sistemeve të ujësjellësit dhe kanalizimeve. Kjo përfshin marrjen e masave të menjëhershme nëse është e nevojshme; 
b) të ndërpresë shërbimin sipas kushteve të kësaj kontrate; 
c) të kryejë kontrolle për të verifikuar cilësinë e ujit.





SEKSIONI IV
PEZULLIMI DHE ZGJIDHJA E KONTRATËS

Neni 15
Pezullimi i kontratës nga konsumatori

1. Konsumatori, i cili për arsye të ndryshme dëshiron të ndërpresë përkohësisht shërbimet e ujësjellës-kanalizimeve, mund ta pezullojë kontratën me operatorin. Konsumatori i paraqet operatorit kërkesën me shkrim për ndërprerjen e furnizimit me ujë, duke treguar datën e fillimit dhe të mbarimit të ndërprerjes. Kjo kërkesë duhet të paraqitet jo më vonë se 15 ditë para datës së kërkuar për ndërprerje. 
2. Operatori e regjistron kërkesën dhe i jep konsumatorit një konfirmim me shkrim që tregon datën kur është regjistruar kërkesa dhe datat e ndërprerjes dhe rilidhjes së shërbimit. Operatori është përgjegjës për realizimin teknik të ndërprerjes dhe lidhjes së shërbimit në datat e kërkuara nga konsumatori. 
3. Kur konsumatori nuk përcakton datën e rilidhjes së shërbimit, duhet të paraqesë kërkesën me shkrim që tregon datën kur duhet të rilidhet shërbimi. 
4. Operatori e regjistron kërkesën dhe i jep konsumatorit një konfirmim me shkrim që tregon datën kur është regjistruar kërkesa dhe datën e rilidhjes së shërbimit. Operatori është përgjegjës për realizimin teknik të rilidhjes së shërbimit brenda 3 ditëve nga data e kërkuar nga konsumatori. 
5. Shpenzimet e ndërprerjes dhe rilidhjes do të paguhen nga konsumatori. Operatori mund t’i përfshijë këto shpenzime në faturën mujore ose të dërgojë një faturë të veçantë vetëm për ato shpenzime. Kjo faturë duhet të paguhet brenda afatit të pagesës së faturës mujore të konsumatorit.
6. Nëse konsumatorit për arsye të ndryshme nuk i nevojitet furnizimi me ujë për një periudhë kohore të caktuar, por nuk bën pezullimin e kontratës për atë periudhë, atëherë mban përgjegjësi për anomalitë që krijohen në sistemet e ujësjellës-kanalizimeve gjatë asaj periudhe, të cilat nuk janë shkaktuar nga faktorë të jashtëm. 

Neni 16
Zgjidhja e kontratës nga konsumatori

1. Konsumatori ka të drejtë të kërkojë zgjidhjen e kësaj kontrate në çdo kohë dhe për çdo arsye. 
2. Konsumatori duhet që jo më vonë se 15 ditë para datës së zgjidhjes së kontratës t’i paraqesë operatorit kërkesën me shkrim, duke përcaktuar datën dhe shkaqet e zgjidhjes së kontratës. 
3. Operatori regjistron kërkesën dhe i jep konsumatorit një konfirmim me shkrim me datën e regjistrimit dhe që tregon datën e zgjidhjes së kontratës. 
4. Konsumatori është përgjegjës për të gjitha detyrimet kundrejt operatorit deri në datën e zgjidhjes së kontratës. Nëse konsumatori nuk i paguan detyrimet, ndaj tij do të ndiqen procedurat ligjore në fuqi dhe ato të parashikuara në këtë kontratë.
5. Operatori është përgjegjës:
a) të kontrollojë që konsumatori ka paguar të gjitha detyrimet deri në datën e zgjidhjes së kontratës;
b) të realizojë teknikisht ndërprerjen e shërbimit në datën e zgjidhjes së kontratës.
6. Kur konsumatori kalon të drejtën e pronësisë te të tretët (pronari i ri), aplikohet procedura e mësipërme e zgjidhjes së kontratës. Operatori lidh kontratë të re me pronarin e ri, bazuar në kërkesën e këtij të fundit. 



SEKSIONI V
KUNDËRVAJTJET DHE ANKESAT E KONSUMATORËVE

Neni 17
Kundërvajtjet

1. Ndërhyrjet në sistemet e ujësjellës-kanalizimeve, lidhjet e pa miratuara nga operatori dhe dëmtimet e çdo lloji përbëjnë kundërvajtje administrative dhe dënohen: 
a) me gjobë deri në 10 mijë lekë për konsumatorët familjarë;
b) me gjobë deri në 50 mijë lekë për konsumatorët jofamiljarë; 
c) me ndërprerje të shërbimit të furnizimit me ujë.
2. Me kërkesën e konsumatorit, operatori bën rilidhjen e furnizimit me ujë brenda 3 ditëve, pasi konsumatori të ketë paguar detyrimet ndaj operatorit dhe të gjitha shpenzimet për ndërprerjen e rilidhjen e furnizimit me ujë. Pasi të jetë bërë rilidhja, konsumatori lidh kontratë të re me operatorin.
3. Kundërvajtësit detyrohen të paguajnë shpenzimet e nevojshme për sjelljen e pjesës së dëmtuar në gjendjen e mëparshme dhe përgjegjësia për shkaktimin e dëmit përcaktohet sipas legjislacionit në fuqi.
4. ERRU është autoriteti përgjegjës të vendosë gjobat për kundërvajtjet e kryera nga operatorët në përputhje me legjislacionin në fuqi. 
5. Kundërvajtjet penale përcaktohen dhe dënohen sipas legjislacionit në fuqi.

Neni 18
Ankimet ndaj vendimit administrativ

1. Kompetenca për konstatimin e kundërvajtjes i takon operatorit. Vendimet e dënimit administrativ jepen nga përfaqësuesi i autorizuar i operatorit, të cilat mund të ankimohen te drejtuesi ligjor i operatorit brenda 15 ditëve nga shpallja ose njoftimi i vendimit.
2. Shqyrtimi i kundërvajtjes administrative bëhet nga drejtuesi ligjor i operatorit brenda 15 ditëve nga data e marrjes së ankimit.
3. Kundër vendimit të drejtuesit ligjor të operatorit, mund të bëhet ankim tek ERRU brenda 10 ditëve nga data e marrjes së vendimit. Vendimi i ERRU-s mund të ankimohet në gjykatën e rrethit gjyqësor përkatës brenda 30 ditëve nga data e njoftimit të vendimit të dënimit administrativ.

Neni 19
Ankesat e konsumatorëve

1. Çdo konsumator i interesuar mund t’i dërgojë Komisionit të ERRU-t një kërkesë me shkrim për një operator të licencuar, për të cilin mendon se ka shkelur dispozitat e ligjit nr.8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar apo kushtet e kësaj kontrate. Procedurat e ankimit bëhen në përputhje me Kodin e Procedurave Administrative.
2. Konsumatori, kur konstaton se i shkelen të drejtat e parashikuara sipas kësaj kontrate, ka të drejtën e paraqitjes së ankesës pranë njësisë përkatëse për marrëdhënien me publikun tek ERRU si i vetmi institucion rregullator në sektorin e shërbimeve të ujësjellës-kanalizimeve.
3. Konsumatori mund të paraqesë ankesë edhe te Komisioni për Mbrojtjen e Konsumatorëve ose tek institucione të tjera që janë të ngarkuar nga ligji për mbrojtjen e konsumatorëve. Institucionet apo organet administrative që kanë marrë një ankesë nga konsumatori duhet të bashkëpunojnë me ERRU për informimin dhe mundësinë e zgjidhjes së këtyre ankesave. 


SEKSIONI VI

Neni 20
Afati i kontratës

Kontrata i fillon efektet pas nënshkrimit nga palët dhe është pa afat të caktuar.

Neni 21
Interpretimi i kontratës

Kjo kontratë hartohet dhe interpretohet në bazë të legjislacionit në fuqi. Kushtet e kësaj kontrate duhet të interpretohen në mirëbesim nga palët dhe duke i dhënë kuptimin që del nga tërësia e saj.

Neni 22
Zgjidhja e mosmarrëveshjeve

Në rast se gjatë zbatimit të kësaj kontrate lindin mosmarrëveshje, palët do të përpiqen t'i zgjidhin këto mosmarrëveshje me mirëkuptim midis tyre dhe në rast të kundërt secila nga palët mund t'i drejtohet gjykatës së rrethit gjyqësor përkatës.

Neni 23
Ndryshimi i kontratës

Kjo kontratë mund të ndryshohet nga operatori në përputhje me rregullat, vendimet dhe urdhrat e nxjerra e të publikuara nga ERRU. Kjo kontratë do të publikohet në faqen elektronike të operatorit kur ekziston dhe në faqen elektronike të ERRU-s. 

ANEKSI 1
AKTET LIGJORE E NËNLIGJORE PËR HARTIMIN E KËSAJ KONTRATE

Kode dhe ligje:
- Kodi Civil i Republikës së Shqipërisë;
- Kodi Penal i Republikës së Shqipërisë; 
- Ligji nr.8102, datë 28.3.1999 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar;
- Ligji nr.8975, datë 21.11.2002 “Për trajtimin e faturave tatimore të ujit të pijshëm si titull ekzekutiv” i ndryshuar;
- Ligji nr.8934, datë 5.9.2002 “Për mbrojtjen e mjedisit”;
- Ligji nr.9115, datë 24.7.2003 “Për trajtimin mjedisor të ujërave të ndotura”;
- Ligji nr.9902, datë 17.4.2008 “Për mbrojtjen e konsumatorëve”;
- Ligji nr.10 081 nr.10 279, datë 20.5.2010 “Për kundërvajtjet administrative”;
Vendime të Këshillit të Ministrave:
- Vendim nr.1304, datë 11.12.2009 “Për miratimin e modelit të rregullores “Për furnizimin me ujë dhe për kanalizimet në zonën e shërbimit të ujësjellës-kanalizimeve sh.a.””;
- Vendim nr.102, datë 16.3.1992 “Për normat e përdorimit dhe çmimin e ujit të pijshëm në qytet dhe në fshat”;
- Vendim nr.236, datë 10.5.1993 “Për administrimin e furnizimit me ujë për përdoruesit familjarë dhe jofamiljarë”;
- Vendim nr.550, datë 7.11.2002 “Për miratimin e dokumentit të politikave “Decentralizimi i shërbimit të furnizimit me ujë dhe kanalizimet” dhe masat për zbatimin e tij”;
- Vendim nr.23, datë 9.1.2008 “Për miratimin e tarifave të përdorimit të ujit”;
- Vendim nr.35, datë 18.1.2006 “Për miratimin e rregullores për punimet e ndërtimit të sistemeve të kanalizimeve, për largimin e ujërave të përdorimit shtëpiak”;
- Vendim nr.96, datë 21.2.2007 “Për disa ndryshime në vendimin nr.236, datë 10.5.1993 “Për administrimin e furnizimit me ujë për përdoruesit familjarë dhe jofamiljarë””;
- Vendim nr.958, datë 6.5.2009 “Për miratimin e kategorive të licencave dhe të procedurave të aplikimit për licencë, të personave fizikë dhe juridikë, që ushtrojnë veprimtari në sistemet e furnizimit me ujë dhe të largimit e përpunimit të ujërave të ndotura”.
Udhëzim i Ministrit të MPPTT-së:
-Udhëzim nr.3, datë 28.7.2004 “Për administrimin e ujit të pijshëm”.
Akte nënligjore të ERRU-s:
-  Rregullore e licencimit për procedurat e dhënies dhe rinovim të licencave profesionale për subjektet juridike e fizike, që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura (miratuar me vendim të Komisionit të ERRU nr.29, datë 8.12.2009)
- Metodika mbi vendosjen e tarifave për shërbimin e furnizimit me ujë dhe largimin e përpunimin e ujërave të ndotura (miratuar me vendimin e Komisionit të ERRU nr.32, datë 21.12.2009.)


KËRKESË

Shtetasi Avdi Bardhoshi, i biri i Lushit dhe i Rukut, i datëlindjes 13.7.1956, lindur në Peraj, Kukës dhe banues në Valias i Ri, Kamëz, Tiranë, kërkon pranë Gjykatës së Rrethit Gjyqësor Tiranë, shpalljen të vdekur të shtetasve: Musa Bardhoshi, Behar Bardhoshi dhe Mirela Bardhoshi.

KËRKUESI
Avdi Bardhoshi

Buxheti për çdo vit
2011	2012	2013	2014	2015	2016	566500	1281000	2217000	2412249	2892966	940832	
38
723

2011 2012 2013 2014 2015 2016

(mln Euro) (mln Euro) (mln Euro) (mln Euro) (mln Euro) (mln Euro) (mln Euro) (mln Euro) (mln Euro)

I 2011-2015

Rritja e ndërgjegjësimit të SME-ve në lidhje 

me inovacionin dhe zhvillimin teknologjisë 

0,029 0,030 0,039 0,044 0,043 0,184 0,000 0,184 BRIC

Faqe  në Internet  2011-2015 # i vizitave

Buletin elektronik  2012-2015 # i çeshtjeve

Material promovues 2012-2015 # i çeshtjeve

Deklarata faktesh  2012-2015 # i çeshtjeve

Botime 2012-2015 # i çeshtjeve

Shtypi 2012-2015 # i artikujve

Shfaqje në media 2012-2015 # i shfaqjeve

Prezantime 2011-2015 # i prezantimeve

Aktivitete 2011-2015 # i aktiviteteve

Marrëdhënie me publikun dhe lobim 2011-2015 # i veprimeve

II 2011-2015

3.5/5 shkalla e kënaqësisë nga ndërmarrjet e 

asistuara 

0,183 0,351 0,282 0,299 0,313 1,429 1,143 0,286 BRIC IFI

II.1 Prioriteti 1: Informacion dhe Këshillim 

II.1.1

Masa 1.1: Shërbim informimi dhe këshillimi i SME-ve 

dhe autoriteteve të tjera

2011-2015 krijimi i i zyrës së suportit 100% 15% 15% 15% 15% 26% 21% 5%

II.1.2 Masa 1.2: Rrjeti i Ofruesve për Mbështetje Rinovimi 2012-2015 15 anëtarë të rrjetit BSP  10% 5% 5% 5% 6% 4% 1%

II.2 Prioriteti 2: Ngritja e kapaciteteve të BSP-ve

II.2.1 Masa 2.1: Menaxhimi i inovacionit 2012-2015 40 specialistë të kualifikuar 30% 35% 35% 35% 29% 23% 6%

II.2.2 Masa 2.2: Auditimi i inovacionit dhe teknologjisë  2012-2015 40 auditues të çertifikuar  40% 30% 30% 30% 29% 23% 6%

II.3 Prioritet 3: Lehtësimi i aksesit në financa

II.3.1 Masa 3.1: Lehtësimi i aksesit në financa 2012-2015 krijimi i zyrës për ndihmën e financimeve 5% 15% 15% 15% 11% 8% 2%

III 2011-2015

60 ndërmarrje të mbështetura që tregojnë 

rritje të GVA në  20%

0,355 0,675 0,979 1,270 1,568 4,848 3,879 0,970 BRIC IFI

III.1 Prioritet 1: Nxitja e konkurrencës 

III.1.1 Masa 1.1: Auditimi i inovacionit dhe teknologjisë  2011-2015

III.1.2 Masa 1.2: Teknologjia ndërkombëtare 2011-2015

III.2 Prioritet 2: Zhvillimi i konkurrencës 

III.2.1 Masa 2.1: Zhvillimi i produktit 2011-2015

III.2.2

Masa 2.2: Përmirësimi i proçesit nëpërmjet adoptimit të 

tekonologjisë 

2011-2015

III.2.3 Masa 2.3: Adoptimi i zgjidhjeve TIK në sektorë të synuar 2011-2015

III.2.4 Masa 2.4: Ndërkombëtarizimi  2011-2015

IV 2012-2016

675 vende pune të krijuara direkt pas 3 

brezash inkubatorësh start-up

0,083 0,660 0,171 0,225 0,196 1,335 0,855 0,480 BRIC IPA 3

IV.1 Faza përgatitore  2012 Faza përgatitore e përfunduar me sukses  100% 6% 6%

IV.2 Inkubatori pilot i biznesit  2013-2016

75 vende pune krijuar prej firmave 

pjesëmarrëse 

100% 100% 55% 48% 75% 64% 11%

IV.3

Ngritja dhe zhvillimi i inkubatorëve të rinj të biznesit 

(**)

2015-2016 2 inkubatorë të rinj  45% 52% 18% 18%

V 2012-2016

GVA e rritur me 10% të ndërmarrjeve në 

cluster

0,142 0,256 0,628 0,744 0,745 2,514 2,017 0,498 BRIC IPA 3

V.1 Faza përgatitore  2012 Faza përgatitore e përfunduar me sukses  100% 6% 6%

V.2 Faza Pilot 

V.2.1 Mbështetje për krijimin e 4 cluster-ave 2013 4 cluster të rinj të krijuar 100% 10% 9% 2%

V.3 Faza e plotë e zbatimit 

V.3.1 Mbështetje për krijimin e 2 cluster-ave shtesë  2014-2016 2 cluster shtesë të krijuara  13% 11% 9% 2%

V.3.2 Mbështetje për krijimin e 6 cluster-ave 2014-2016 10% eksport më i lartë se mesatarja  87% 100% 100% 73% 62% 11%

0,567 1,281 2,217 2,412 2,893 0,941 10,311 7,893 2,417

(*)

(**)

Matrica e Planit të Veprimit 2011-2016

300 ndërmarrje të asistuara 

120 ndërmarrje të asistuara 

shtimi i prodhimit kombëtar të 

vlerës nëpërmjet mbështetjes 

dhënë cluster-ave me potencialin 

më të lartë të zhvillimit

ngritja dhe zhvillimi i një 

infrastrukture të përhershme në 

mbështetje të lindjes së 

shoqërive inovative fillestare

100% 100%



100%



Donatorët

Institucionet 

përgjegjëse 

Kosto vjetore

Kostoja totale

Kostoja e 

premtuar nga 

Donatorët 

Kostoja nga 

Buxheti 

Kombëtar (*)



Nr Objektivat Masat 

Afatet 

kohore

Treguesi i Monitorimit 

fuqizimi i SME-së për të vlerësuar 

pozicionin aktual në menaxhimin 

e inovacionit dhe arritjen e 

zhvillimit optimal;

ngritja e kapaciteteve dhe 

fuqizimi i BSP dhe ekspertëve për 

të asistuar ndërmarrjet në 

rinovim dhe përmirësimin e 

teknologjisë;

mbështetje direkte për 

ndërmarrjet për të zhvilluar 

inovacion. Kjo mbështeje ka për 

qëllim të rrisë Vlerën e Shtuar 

Bruto (GVA) të firmave dhe të 

shtojë prodhimtarinë

inkurajimi i SME-së për të 

përmirësuar pozicionin 

konkurrues nëpërmjet inovacionit;

promovimi i rolit të BRIC;

plotësimi i promovimit të 

programeve individuale;

kuptimi i rëndësisë së inovacionit 

për përfitime afatgjata 

ekonomike dhe sociale 

 Rritja e ndërgjegjësimit 

83% 83% 83% 83%

17% 17% 17% 17%

Total



Nuk janë konsideruar kostot specifike të 2 inkubatorëve të rinj 

Në raste të veçanta, mund të lindë nga ndërthurja e Fondeve Kombëtare me projekte specifike të financuara nga Donatorë

Programi i Cluster-it

Programi i Inkubacionit të Biznesit 

Fondi për rinovim 

Shërbimet për inovacionin e biznesit 

83%

3% 14% 17% 17%

17% 66% 83%


image5.emf
2010 2011 2012 2013 2014 2015 2016

0 Ngritja e BRIC

2011-2015 BRIC operacional

në fund të vitit

2012-2015 # i stafit të BRIC 5 5 ≤ 11 ≤ 15 ≤ 17 ≤ 21

I Rritja e ndërgjegjësimit

Faqja e internetit 2011-2015 Faqja e Internetit

të zhvilluar të disponueshëm BRIC; statistikat e faqes së internetit

Buletini elektronik 2012-2015 # i çështjeve vjetore 1 3 3 3 3 BRIC; buletini

Evenimente promocionale 2012-2015 # i çështjeve vjetore 6 6 6 6

BRIC; raporte & materiale specifike

II Shërbimet për Inovacionin e Biznesit

II.1 Prioriteti 1: Informacioni dhe Këshillimi

Zyra e Asistencës

ngritur

BRIC

# i informacioneve të ofruara 40 120 180 240 300 Monitorimi i Programit

II.1.2 Masa 1.2: Një rrjet të Ofruesve për Mbështetjen e Inovacionit 2012-2015 # i anëtarëve të rrjetit të BSP-ve 8 10 12 14 16 Monitorimi i Programit

II.2 Prioriteti 2: Rritja e kapaciteteve të BSP-ve

II.2.1 Masa 2.1: Menaxhimi i Inovacionit 2012-2015 # i ekspertëve të kualifikuar 10 20 25 30 40 Monitorimi i Programit

II.2.2 Masa 2.2: Auditimi i Inovacionit dhe Teknologjisë 2012-2015 # i auditorëve të çertifikuar 10 20 25 30 40 Monitorimi i Programit

II.3 Prioriteti 3: Lehtësimi i aksesit në financime

Zyra për Lehtësimin e Financimeve

ngritur

BRIC

# i menaxherëve të SME-ve të trajnuar në gadishmëri inovacioni

20 40 Monitorimi i Programit

III Fondi i Inovacionit

III.1 Prioriteti 1: Mundësimi i Konkurrencës 2011-2015 # i ndërmarrjeve të asistuara 20 40 60 80 100 Monitorimi i Programit

III.2 Prioriteti 2: Zhvillimi i Konkurrencës 2011-2015 # i ndërmarrjeve të asistuara 8 16 24 32 40 Monitorimi i Programit

IV Programi i Inkubatorit të Biznesit

IV.1 Faza përgatitore 2012 Përgatitja

përfunduar

BRIC; mbështetje specifike

# i star-up inovative 3 6 9 12 Raportimi i Inkubatorit

# i punëve direkte të krijuara 19 38 56 75 Raportimi i Inkubatorit

IV.3 Ngritja dhe zhvillimi i inkubatorëve të rinj të biznesit 2015-2016 # i inkubatorëve të rinj të lançuar 2 Raportimi i Programit

V Programi i Cluster-it

V.1 Faza përgatitore 2012 Përgatitja

përfunduar

BRIC; mbështetje specifike

V.2 Faza Pilot

V.2.1 Mbështetje për krijimin e 4 cluster-ave 2013 # i cluster-ave të rinj të krijuar 4 Raportimi i Programit

V.3 Faza e plotë zbatuese

V.3.1 Mbështetje për krijimin e 2 cluster-ave shtesë 2014-2016 # i cluster-ave të rinj të krijuar 2 Raportimi i Programit

V.3.2 Mbështetje për zhvillimin e max. 6 cluster-ave ekzistues 2014-2016

# i cluster-ave ekzistuar të zhvilluar

4 6 6 Raportimi i Programit

(*) Në varësi të ofrimit në kohë dhe të plotë të të gjitha mjeteve dhe instrumentave të nevojshme ligjore, institucionale, organizative, operacionale dhe financiare

II.3.1

2011-2015

Masa 1.1: Një shërbim informacioni dhe këshillimi për SME-të 

dhe organet e tjera

II.1.1

2013-2016 Inkubatori Pilot i Biznesit IV.2

2012-2015 Masa 3.1: Lehtësimi i aksesit në financime



Treguesit paraprak për Monitorimin e Planit të Veprimit të Inovacionit dhe Teknologjisë së Biznesit, 2011-2016 (*)

Nr Masat / Treguesit Kalendari Njësia e Matjes

Arritjet vjetore të vlerësuara



BRIC

Burimet e verifikimit

